text:
AfterDawn: Uutiset (10 / 2012)
AfterDawn > Uutiset > Uutisten etusivu
Uutiset (10 / 2012)
AfterDawnin podcast osa 11: Googlen, Microsoftin ja Applen uutuudet
Kirjoittaja Matti Vähäkainu @ 31.10.2012 17:06
AfterDawnin virallisen podcastin yhdennessätoista osassa käsittelemme viimeisen reilun viikon ajalta Applen, Googlen ja Microsoftin tuotejulkistukset.
Tarjolla on siis keskustelua muun muassa iPad ministä, uusista Mac-koneista, Nexus 4- ja Nexus 10-laitteista sekä tietysti Windows 8:sta ja sen matkapuhelinversiosta.
Podcastiä isännöi tällä kertaa kolmikko Teemu Laitila (@teemulaitila), Valtteri Ahonen (@Valje) ja Matti Vähäkainu (@mattivah).
Risut, ruusut sekä kaikki ehdotukset otetaan mielellään vastaan sekä kommenteissa että palautekaavakkeen kautta.
Netflixille ja HBO Nordicille kotimainen kilpailija
Kirjoittaja Sami Koivunen @ 31.10.2012 14:51
Kotimainen MTV3 on kertonut uusivansa kanavapakettejaan. Uusi MTV3 Total yhdistää C Moren ja MTV3:n maksukanavat yhdeksi paketiksi. MTV Median mukaan uuden paketin hinta tulee olemaan noin 25 euroa kuukaudessa ja se aloittaa toimintansa 5. marraskuuta.
Uuden MTV Total -paketin hintaan kuuluu myös PTV- ja satelliittijakelussa toimiva C More Play -videokirjasto, josta voi katsoa C More -kanavilla esitettyä sisältöä milloin tahansa. MTV Media kertoo tuovansa myös Filmnet-nimisen yhteispohjoismaisen tilausvideopalvelun, jonka toiminta muistuttaa läheisesti Netflixiä ja Viaplayta. Filmnetin käytöstä peritään kuukausimaksu ja palvelun tilaaminen ei edellytä sitoutumista maksukanaviin. Filmnet-palvelun hintaa ei ole vielä kerrottu.
MTV3 Total on erityisesti urheilun ystäville suunnattu palvelu sisältäen laajasti erilaisia urheilutapahtumia. Erona vanhaan uusi paketti tarjoaa mahdollisuuden päästä käsiksi kaikkeen urheilusisältöön yhdellä paketilla ja siten halvemmalla kuukausihinnalla.
Suomeen on saapumassa myös yhdysvaltalaisen HBO:n Pohjoismaisille markkinoille suunnattu HBO Nordic. Palvelun saapuminen on kuitenkin myöhässä alkuperäisestä aikataulusta. Netflix puolestaan aloitti toimintansa Suomessa jo 17. lokakuuta.
Yle HD on nyt avoinna 24 tuntia vuorokaudessa
Kirjoittaja Matti Vähäkainu @ 31.10.2012 13:11
Yle on kertonut, että sen teräväpiirtoinen Yle HD kanava näkyy nyt vuorokauden ympäri. Aiemmin kuusi tuntia ohjelmaa päivässä näyttänyt kanava näkyy nyt joka päivä kellon ympäri.
Kuten aiemminkin, Yle HD:n ohjelmisto tulee arkisin Yle TV2:lta ja viikonloppuisin TV1:ltä. Ylen oli tarkoitus avata teräväpiirtokanava kokopäiväiseksi jo kuun puolessa välissä.
Yle HD aloitti lähetykset toukokuussa 2011 ja tähän asti lähetysaika on ollut klo 17-23. Yhtiön tarkoituksena on saada koko tuotanto teräväpiirtoiseksi vuoteen 2016 mennessä.
Microsoft: neljä miljoonaa myytyä Windows 8 -päivitystä neljässä päivässä
Kirjoittaja Sami Koivunen @ 30.10.2012 23:38
Uutistoimisto Reutersin mukaan Microsoft-yhtiön pääjohtaja Steve Ballmer on kertonut uuden Windows 8 -käyttöjärjestelmän myynnin alkaneen vauhdikkaasti sitten viime perjantaina tapahtuneen julkaisun. Ballmerin mukaan Windows 8:n myynti on lähtenyt paremmin käyntiin kuin Windows 7 -käyttöjärjestelmän kolme vuotta sitten.
Neljän miljoonan lukemalla tarkoitetaan luultavasti yksityisten tekemiä ostoja, sillä Ballmerin mukaan yrityskäyttöön uutta käyttöjärjestelmää on myyty jo "kymmeniä miljoonia". Ballmer lisäsi myös, että vuoden päästä Windows 8 -käyttöjärjestelmä löytyy 400 miljoonasta laitteesta. Arvio on optimistinen, sillä Techspotin mukaan vuonna 2009 julkaistun Windows 7:n myyntiluku liikkuu tällä hetkellä 700 miljoonassa.
Microsoft on toivonut, että yhtiön uusi aluevaltaus tablet-markkinoille auttaa kasvattamaan käyttöjärjestelmämyyntiä entisestään.
Elisan konesalissa piraattipalvelinta pitäneille ehdollista ja sakkoja
Kirjoittaja Teemu Laitila @ 30.10.2012 19:06
Espoon käräjäoikeus on tänään tuominnut Elisan konesalissa niin sanottua topsite-palvelina pyörittäneet henkilöt ehdollisiin vankeusrangaistuksiin sekä vahingonkorvauksiin. Tuomion sai yhteensä neljä ihmistä, joista kolmelle tuomittiin tekijänoikeusrikoksesta 4 - 6 kk ehdollista vankeutta ja yhdelle avunannosta tekijänoikeusrikokseen 60 päiväsakkoa.
Tuomitut olivat ylläpitäneet Hayabusa/Rainbow -nimellä tunnettua topsitea piilossa työnantajansa tiloissa. Pisin ehdollisista vankeustuomioista tuli 33-vuotiaalle espoolaismiehelle, jota oikeus piti yhtenä sivuston ylläpitäjistä. Neljän kuukauden tuomio tuli palvelimen IP-osoitteen omistajalle, jonka asema yhtiössä mahdollisti palvelimen liittämisen nopeaan kuituverkkoon. Sama mies myös kertoi palvelimen ylläpitäjälle poliisin IP-tiedustelusta, minkä jälkeen ylläpitäjä ehti tuhota merkittävän osan todistusaineistosta ennen palvelinten takavarikointia.
Uusi Yle Areena nyt myös iPadille -- Applen vaatimukset viivästyksen taustalla
Kirjoittaja Teemu Laitila @ 30.10.2012 12:26
Yle on vihdoin julkaissut oman iPad-sovelluksen jo viime keväänä uudistuneelle Areena-palvelulle. Uusi Areena on toiminut jo pitempään Android-laitteilla ja Applen iPhone-puhelimilla, mutta iPadille optimoidun sovelluksen julkaisu on kestänyt pidempään.
Areenan iPad-sovellus tarjoaa samat toiminnot kuin jo aiemmin muille alustoille julkaistut Areena-sovellukset. Sen kautta voi katsella ja kuunnella Ylen ohjelmia ja iPad-version erikoisuutena on tuki Applen AirPlay-tekniikalle, jolla ohjelmaa voi katsella Apple TV -laitteeseen kytketyn television ruudulta.
Ylen nettipalveluiden palvelupäällikkö Kari Haakana kertoo Digitodaylle, että huomattavasti muita myöhemmin julkaistun iPad-sovelluksen tekemisessä oli teknisiä haasteita. "Meillä oli väärää tietoa Applen vaatimuksista. Matalin laatu piti ottaa mukaan Applen vaatimuksesta ja sen tekemiseen meni aikaa. Laadultaan se on kauheaa kuraa. Sillä ei juuri liikkuvaa kuvaa jaksa katsoa", Haakana kommentoi viivästyksiä Digitodayn mukaan.
Eurooppalaiset pääsevät käsiksi Google Playn musiikkiin 13. marraskuuta
Kirjoittaja Manu Pitkänen @ 29.10.2012 18:51
Google Play -kaupan musiikkikirjasto avautuu eurooppalaisille marraskuun 13. päivänä. Palvelu avataan Britanniassa, Ranskassa, Saksassa, Italiassa ja Espanjassa.
Musiikkivalikoima on peruja viime vuonna avatusta Google Music -palvelusta, joka viime kevään brändiuudistuksien myötä yhdistettiin Google Play -palveluun. Eurooppalaiset käyttäjät voivat säilöä tililleen 20.000 aiemmin hankittua kappaletta. Luonnollisesti palvelusta voi ostaa uusiakin kappaleita.
Google paransi palveluaan samalla uudella match-toiminnolla, jonka ansiosta musiikkia ei tarvitse uploadata mihinkään. Musiikkikappaleet ilmestyvät soittolistalle automatisoidun kappaleentunnistuksen ansiosta.
Steamin Linux-versio eteni beta-vaiheeseen
Kirjoittaja Manu Pitkänen @ 29.10.2012 18:20
Valven Steam-pelialustan Linux-versio on edennyt beta-vaiheeseen.
Ohjelmiston beta-versiolle haetaan nyt kiinnostuneita testaajia, joita varmasti riittäisi enemmän kuin on tarpeen. Beta on rajoitettu -- vain muutamat halukkaat pääsevät käsiksi ohjelmistoon. Aiempien tietojen mukaan tilaa ei olisi kuin 1.000 hakijalle. Oman kiinnostuksen voi osoittaa täällä.
Beta-ohjelmaan hyväksyttävältä käyttäjältä on löydyttävä Ubuntu 12.04 -käyttöjärjestelmä tai samaisen jakelun uudempi versio.
Musiikintunnistuspalvelu laajenee kertomaan tv-sarjoista ja mainoksista
Kirjoittaja Teemu Laitila @ 29.10.2012 16:30
Alunperin musiikkikappaleiden tunnistamiseen kehitetty Shazam-sovellus tunnistaa tulevaisuudessa myös tv-sarjoja ja esimerkiksi mainoksia. Palvelun kehittäjien mukaan yhä useampi ihminen käyttää joko älypuhelinta tai tablettia samalla kun katselee televisiota, mikä avaa mahdollisuuksia tarjota lisätietoa tietoa tv-sisällöistä ilman että varsinainen katselu häiriintyy.
"Kaikilla on nykyään älypuhelin tai tabletti ja olemme oppineet käyttämään niitä samanaikaisesti muun tekemisen kanssa. Laite ei ole koskaan kaukana omistajastaan ja se on henkilökohtainen väline. Sitä käyttämällä ei tarvitse taistella kaukosäätimestä tai häiritä muiden samaan aikaan katsovien elämää näyttämällä tv:n ruudulla muuta sisältöä", David Jones Shazamilta kertoo.
Shazamin kehittäjien visioissa palvelun avulla voisi saada esimerkiksi tietoa ja statistiikkaa parhaillaan menossa olevasta urheilutapahtumasta, sillä palvelu tallentaa ohjelmia äänitietokantaansa reaaliajassa. Yksi ensimmäisiä käyttökohteita laajemmalle tunnistukselle on kuitenkin mainonta, jossa katsoja saa halutessaan lisätietoa tuotteista tunnistamalla mainoksen sovelluksen avulla. Esimerkiksi Men in Black III -elokuvan trailerin tunnistaminen avaa mahdollisuuden ostaa lippuja elokuvaan tai katsella elokuvan tarkempia tietoja.
Kuudelta mieheltä vaaditaan miljoonakorvauksia piratismista Oulussa
Kirjoittaja Sami Koivunen @ 29.10.2012 13:47
MTV3.fi:n tietojen mukaan Oulun käräjäoikeudessa on aamulla luettu kuudelle miehelle syytteet, joissa vaaditaan miljoonakorvauksia tekijänoikeusrikoksista.
Syytteiden mukaan miehet ovat valmistaneet ilman lupaa kopioita esimerkiksi musiikkitiedostoista, elokuvista ja tietokonepeleistä. Yle.fi:n mukaan he pitivät yllä Angel Falls -nimistä palvelua vuosina 2006 ja 2007. Palvelu sisälsi muun muassa 169 000 mp3-tiedostoa. Jutun syyttäjä vaatii rangaistusta mitattaessa koventamisperusteen, koska toiminta on ollut suunnitelmallista.
Tekijänoikeuden tiedotus- ja valvontakeskus vaatii miehiltä yhteisvastuullisesti korvauksia kuuden miljoonan euron edestä. Jutussa on asianomaisina viihdemaailman suuryhtiöitä, kuten Microsoft, Universal Music, Warner Music ja Sony BMG. Kaikkiaan asianomaisia on 46 Suomesta ja ulkomailta.
Tietojen mukaan asiaa käsitellään oikeudessa perjantaihin asti.
Elisa ei saa valittaa korkeimpaan oikeuteen -- Pirate Bay -esto jää voimaan
Kirjoittaja Teemu Laitila @ 29.10.2012 12:00
Teleoperaattori Elisalle ei myönnetty valituslupaa korkeimpaan oikeuteen Pirate Bay -estoja koskevassa jutussa. Operaattori joutuu siis noudattamaan Helsingin käräjäoikeuden vuodentakaista päätöstä, joka perusteella sen on estettävä asiakkailtaan pääsy The Pirate Bay -palveluun. Myös hovioikeus piti voimassa käräjäoikeuden alkuperäisen päätöksen.
Elisalla ei olla tyytyväisiä valitusluvan epäämiseen, mutta päätöksestä ei voida enää valittaa. Elisan mukaan tapaus on niin merkittävä, että korkeimman oikeuden päätös olisi selkeyttänyt tilannetta. "Asia on oikeudellisesti erittäin monimutkainen ja vaikea, joten olisimme toivoneet ennakkopäätöstä ylimmän oikeusasteen ratkaisuna. Tilanteen selkeyttäminen vaatii mielestämme lainsäädännöllisiä toimenpiteitä, jossa viranomainen ratkaisee miten sovitetaan yhteen tekijänoikeudet ja käyttäjän oikeudet viestintään", toteaa Elisan liittymäliiketoimintajohtaja Henri Korpi yhtiön tiedotteessa.
HBO:n julkaisu myöhästyy Suomessa "hieman"
Kirjoittaja Teemu Laitila @ 29.10.2012 11:42
HBO Nordic on ilmoittanut palvelun julkaisun myöhästyvän alkuperäisestä aikataulusta, kertoo uutistoimisto Reuters. Alunperin palvelun kerrottiin aukevan Suomessa ja muualla "lokakuun puolivälissä".
HBO:lta kerrotaan, että julkaisu myöhästyy "hieman", mutta yhtiö ei tarjonnut uutta aikataulua palvelun avaamiselle. "Palvelun avaamisen pienen viivästyksen taustalla ei ole mitään yksittäistä syytä, vaan haluamme yksinkertaisesti vastata kaikkiin odotuksiin", HBO Nordicin toimitusjohtaja Hervé Payan kertoo Reutersin mukaan.
HBO:n myöhästyminen antaa jo muutama viikko sitten avatulle Netflixille reilun etumatkan taistelussa pohjoismaisten käyttäjien kuukausitilausrahoista. Palvelun julkaisun yhteydessä Pohjoismaita kiertänyt Netflixin toimitusjohtaja Reed Hastings kuvaili aluetta uudeksi nettitelevisioiden "globaaliksi taistelukentäksi". HBO:n ja Netflixin lisäksi Pohjoismaissa käyttäjistä kilpailevat ViaPlay ja ruotsalaisen Voddler-palvelun maksullinen versio. Villeimmissä huhuissa on liikkunut myös amerikkalaisen Hulun mahdollinen saapuminen.
Microsoft ostamassa Netflixin?
Kirjoittaja Petteri Pyyny @ 27.10.2012 19:52
Markkinat nostivat perjantaina Netflixin pörssikurssia, kun huhut Microsoftin kiinnostuksesta yhtiöön lähtivät leviämään.
Forbesin arvion mukaan huhut liittyvät Netflixin toimitusjohtajan Reed Hastingsin päätökseen irtisanoutua tehtävistään Microsoftin hallituksessa. Logiikan mukaan Hastings joutuu irtisanotumaan tehtävistään, jotta hän ei voisi vaikuttaa hallituksessa työskennellessään Microsoftin tarjoukseen Netflixistä.
Molemmat yhtiöt ovat tyrmänneet huhut, mutta mm. DailyFinancen mukaan kaupassa olisi paljonkin järkeä Microsoftin kannalta.
Kirjoittaja Teemu Laitila @ 27.10.2012 19:19
Tarjolla 17 000 DVD-levyllistä Internet-historiaa
Kirjoittaja Teemu Laitila @ 27.10.2012 15:21
Nimensä mukaisesti nettisivuja jälkipolville tallentava Internet Archive tarjoaa erityisesti tutkijoiden käyttöön yhteensä 80 teratavun kokoisen paketin nettisivuja sisältöineen. Järjestö kertoo olevansa kiinnostunut selvittämään, millaisia koosteita ulkopuoliset tutkijat saisivat aineistosta rakennettua.
Internet Archive tarjoaa kiinnostuneiden käyttöön vuodelta 2011 olevan paketin, joka on kerätty maaliskuusta joulukuuhun ulottuvalla ajanjaksolla. Palvelun algoritmit tallensivat yhteensä huimat 2,7 miljardia sivua ja kaiken niiden tallennettavissa olevan sisällön mukaanlukien kuvat sekä videot. Hakurobotit vierailivat 2,2 miljardissa eri yksittäisessä URL-osoitteessa.
Kaikkiaan 80 teratavun kokoinen paketti täyttäisi DVD-levyille poltettuna 17 000 levyä. Pienellä laskutoimituksella yksittäisen sivun kooksi saadaan keskimäärin 31 kilotavua.
Kim Dotcom: Megauploadin seuraaja avataan ratsian vuosipäivänä
Kirjoittaja Teemu Laitila @ 27.10.2012 13:39
Uhkaavasta piratismituomiosta ja Yhdysvaltoihin luovuttamisesta huolimatta Kim Dotcom ei aio luovuttaa tiedostopalveluiden saralla. Dotcom kertoo, että jo lähes valmiiksi saatu Mega-niminen seuraaja Megaupload-palvelulle on tarkoitus julkaista tammikuussa vanhan palvelun alasajon vuosipäivänä.
Tällä hetkellä vain Mega-nimellä tunnetun palvelun oli tarkoitus avata vielä tämän vuoden puolella, mutta tarkemmin tuntemattomista syistä julkaisu on siirretty tammikuulle, johon osuu sopivasti myös vajaa vuosi sitten tapahtunut alkuperäisen Megauploadin palvelinten takavarikointi, joka johti rikossyytteisiin palvelun ylläpidon johtohenkilöitä vastaan.
Uuden Mega-palvelun on tarkoitus keskittyä parantamaan sekä käyttäjien että ylläpitäjien tieoturvaa. Palveluun ladatut tiedostot salataan automaattisesti ja vain tiedostojen haltijoille on avaimet salauksen purkuun. Näin tiedoston haltija voi päättää kenen kanssa sisällön jakaa ja samalla palvelun ylläpito etäännyttää itsensä käyttäjien palvelimille lataamasta materiaalista.
Google opastaa videolla: näin tuot Googlen takaisin Windows 8:an
Kirjoittaja Teemu Laitila @ 27.10.2012 12:54
Microsoft julkaisi torstaina virallisesti Windows 8 -käyttöjärjestelmän, jossa on muun muassa panostettu yhtiön omien palveluiden kuten Bing-haun tuomiseen mukaan käyttökokemukseen. Google on julkaissut videon, jolla yhtiö opastaa miten "järjestelmästä saa vähän tutumman näköisen".
Googlen videolla neuvotaan iloisen musiikin säestyksellä miten Windowsin hakupalveluihin voidaan lisätä Googlen haku muiden hakukoneiden joukkoon sekä miten Microsoftin Internet Explorerin tilalle voidaan asentaa Chrome. Googlen haku voidaan asentaa järjestelmään suoraan Windows Store -kaupasta ja Chrome-selain puolestaan perinteisesti Googlen sivulta. Ohjeet löytyät myös GetYourGoogleBack.com-sivustolta.
Der Spiegel: Piraattipuolue tuottanut pettymyksen äänestäjille Saksassa
Kirjoittaja Teemu Laitila @ 27.10.2012 12:08
Saksan piraattipuolue on menettämässä viime vuosina saavuttamaansa hohtoa äänestäjien silmissä, kertoo saksalainen sanomalehti Der Spiegel. Lehden mukaan syynä on puolueen hajanainen tila ja puolueen todellisten saavutusten ja poliittisten aloitteiden niukkuus. Piraattipuolueen johtohahmot ovat lisäksi näkyneet julkisuudessa lähinnä muiden kuin poliittisten ansioidensa avulla.
Saksan piraattipuolue koki viime vuoden osavaltiovaaleissa oman "jytkynsä", kun puolue tuntui tarjoavan vaihtoehtoa perinteiselle takahuonepolitikoinnille ja epäluotettaviksi koetuille vanhoille puolueille. Puolue sai edustajiaan esimerkiksi Berliinin osavaltioparlamenttiin sekä Saksan isoimman osavaltion North Rhine-Westphalian parlamenttiin, mutta vielä tällä hetkellä puolueella ei ole edustajia liittovaltion parlamentissa.
Netflix esittelee Windows 8 -version uusia ominaisuuksia videolla
Kirjoittaja Matti Vähäkainu @ 26.10.2012 15:26
Microsoft esitteli eilen uuden Windows 8 -käyttöjärjestelmän, joka soveltuu entistä paremmin myös taulutietokoneille ja kosketusnäytöille. Esittelytilaisuudessakin useaan otteeseen eri laitteiden näytöillä näkyi Netflix-sovellus. Kuten siis olettaa sopii, Netflix saapuu Windows 8:lle heti julkaisusta.
Suomalaisille vasta auennut palvelu on suosiossa rapakon toisella puolella, joten myös Windows 8:n tukeminen on tärkeää. Laajasta laitetuesta tunnettu Netflix esitteleekin videolla sovellusta, joka pyörii Windows 8 -laitteilla.
Netflixin virallisessa Nordics Blogissa kerrotaan, että palvelun Windows 8 -versio on rakennettu nimenomaisesti käyttöjärjestelmän ominaisuudet huomioon ottaen. Uuden sovelluksen kerrotaan toimivan Windows 8 -laitteilla loistavasti riippumatta onko kyseessä tietokone vai tabletti.
Sovellus hyväksikäyttää Windows 8:n mukana tuomia ominaisuuksia, kuten näytön jakamista moniajoa varten sekä oikealta liukuvaa menua (Charm Bar), josta löytyy muun muassa hakutoiminto. Lisäksi sovelluksen kotinäkymässä toimii nipistuseleellä zoomaus. Lisää uudesta sovelluksesta alla olevalla videolla.
LG:n "mini Smart TV" tulee kauppoihin tänä viikonloppuna
Kirjoittaja Valtteri Ahonen @ 26.10.2012 15:20
Tänään moni on kiinnittänyt huomionsa LG:n julkaisemaan Ultra HD -televisioon, joka resoluutionsa ja 84 tuuman kokonsa ansiosta ansaitseekin aikanasa parrasvaloissa.
LG on kuitenkin aloittamassa myös aivan toisenlaisen mielenkiintoisen televisiouutuuden myynnin, nimittäin 27-tuumaisen TM2792-mallin, joka tarjoaa niin sanottujen älytelevisioiden ominaisuudet kompaktissa paketissa.
Kirjoittaja Sami Koivunen @ 26.10.2012 15:17
Syyskuussa MTV Media ilmoitti myyneensä tv-käännöstoimintansa Broadcast Text International -käännöstoimistolle (BTI). Kaupassa BTI:n palvelukseen siirtyi kahdeksan vakinaista kääntäjää ja MTV Median käyttämät freelance-kääntäjät. Kääntäjät aloittivat uuden työnantajan palveluksessa lokakuun alussa.
HS.fi:n haastatteleman työntekijöiden edustaja Maria Kynsijärven mukaan tilanne on mennyt huonompaan suuntaan:
Pelikehittäjä tarjosi teknistä tukea Pirate Bay -käyttäjille
Kirjoittaja Matti Vähäkainu @ 26.10.2012 14:44
The Pirate Bay on kuullut kunniansa piraattimateriaalin levityksestä, tai sen mahdollistamisesta, paitsi tekijänoikeusjärjestöiltä myös yksittäisiltä julkaisijoilta ja tekijöiltä. Syytteiden lisäksi omaa mielipidettä sivuston ja sen käyttäjien toiminnasta voi jakaa myös sivuston kommenttiosiossa.
Yksi kommentteja hyödyntäneistä tekijänoikeuden omistajista on pelikehittäjä Jonatan Söderström, kerrotaan TorrentFreak-sivustolla. Vastajulkaistun ja laajasti suosiota keränneen Hotline Miami -pelin kehittäjä kävi keskusteluun oman pelinsä piraattiversion kommentiosiossa, mutta ei aivan odotetulla tavalla. Ruotsalaismies päätti antaa pelin ongelmista kärsineille teknistä tukea.
Yhden piraatin ääniongelmiin cactus69-nimimerkillä kirjoittanut Söderström opasti käynnistämään koneen uudelleen. Ongelmien korjauksen Söderström kertoi olevan työn alla. Samalla hän toivoi, että piraattiversio päivitetään korjauksen myötä, jotta kaikki voivat nauttia pelistä.
Keskustelussa epäiltiin käyttäjän aitoutta, kunnes The Pirate Bayn moderaattori varmisti asian. Söderström kertoi myöhemmin Twitterissä, ettei hän varsinaisesti halua, että ihmiset lataavat pelin laittomasti, mutta ymmärtää silti heitä.
Lapsille sopimattomat pelit pääsemässä Windows Storeen
Kirjoittaja Valtteri Ahonen @ 26.10.2012 14:17
Microsoft on aiemmin ilmoittanut, että kaikki yli 16-vuotiaille tarkoitettu sisältö karsitaan Windows Storesta. Nyt päätöstä ollaan kuitenkin pyörtämässä. Asiasta kertoi Gizmodo.
Mikäli päätös olisi jäänyt voimaan, olisi se tarkoittanut monien suosittujen pelien jäämistä pois kaupasta. Esimerkiksi Call of Duty, Assassin's Creed ja Halo ovat kaikki liian suurella ikärajalla varustettuja.
Ongelma syntyi alkujaan erilaisista ikärajoista eri puolilla maailmaa. Euroopassa käytetty PEGI-järjestelmä leimaa useat muualla Mature-merkinnän saaneet sovellukset K18-ikärajalla. ESRB-järjestelmässä Mature on kuitenkin vasta toiseksi korkein luokka. Korkein Adult-merkintä on varattu lähinnä puhtaalle aikuisviihteelle. Tätä Microsoftin varmaankin oli tarkoitus Storestaan karsia, ja niinpä se on nyt miettinyt suuntaviivojaan uudelleen. K18-ikärajan tuotteet saavat myyntiluvan, mikäli sen sisältö on ESRB:n mukaan Mature-luokkaa.
Lähes kaikki muut sovelluskaupat, kuten Windows Phone Marketplace, Steam sekä Origin ovat jo aiemmin noudattaneet Windows Storen uutta linjausta. Microsoftin mukaan muutoksen näkymiseen kaupassa menee kuitenkin muutama viikko. Tarkempaa aikaa ei anneta, mutta joka tapauksessa ennen vuodenvaihdetta kaikki Windows Storeen uuden päätöksen mukaan kuuluvat sovellukset toivon mukaan ovat siellä.
Applelta Samsungille kirjallinen anteeksipyyntö -- fonttina Arial ja koko vähintään 14 pistettä
Kirjoittaja Teemu Laitila @ 26.10.2012 14:13
Apple on esittänyt Samsungille kirjallisen anteeksipyynnön sen jälkeen, kun englantilainen korkein oikeus hylkäsi yhtiön valituksen Samsungin kanssa käydyssä oikeuskiistassa. Tuomari päätti, että Samsungin Galaxy Tab -laitteet eivät riko Applen patentoimaa ulkoasua. Tuomari määräsi Applen esittämään Samsungille julkisen kirjallisen anteeksipyynnön sekä nettisivuillaan että sanomalehdissä.
Tuomarin määräyksessä otettiin kantaa myös siihen, missä muodossa anteeksipyyntö pitää julkaista. Päätöksen mukaan tekstin on oltava Arial-kirjasimella ja tekstikoon on oltava vähintään 14 pistettä. Nyt anteeksipyyntö on ilmestynyt Applen nettisivuille ja nimenomaan tuomarin määrittelemällä tavalla.
Kyseessä ei ole mikään erityisen tunteellinen anteeksipyyntö, vaan Apple lähinnä tunnustaa paljolti lakikielessä pitäytyen, että Samsung ei ole syyllistynyt aiemmin väitettyyn kopiointiin. Lisäksi viimeisessä kappaleessa huomautetaan, että muissa maissa Samsungin on kuitenkin todettu syyllistyneen kopiointiin.
Yhdysvaltain viranomaiset: Megauploadia ei voida käynnistää uudestaan edes väliaikaisesti
Yhdysvaltain oikeusministeriö on vastustaa Megauploadin anomusta vapauttaa yhtiö syytteistä väliaikaisesti, uutisoi TorrentFreak. Megauploadin mukaan väliaikainen vapautus olisi kohtuullinen, jotta yhtiö saisi käyttöönsä jäädytettyjä varoja, joilla maksaa esimerkiksi oikeusprosessin kuluja. Palvelu haluaisi myös tarjota käyttäjille pääsyn omistamiinsa tiedostoihin, jotka ovat jääneet saavuttamattomiin takavarikon vuoksi.
Yhdysvaltain oikeusministeriön toimittaman vastauksen mukaan Kim Dotcom on vannonut pidättäytyvänsä palvelun uudelleenkäynnistämisestä luovutusoikeudenkäynnin ajaksi, minkä vuoksi pyyntö on merkityksetön. Yhdysvaltain viranomaisten mukaan palvelun käynnistäminen uudestaan rikkoisi Dotcomin vapautuksen ehtoja ja voisi jopa johtaa uusin rikossyytteisiin.
Megauploadin ja Yhdysvaltain viranomaisten käsitykset asiasta ovat ristiriidassa keskenään, sillä Megauploadin mukaan tarkoituksena ei olisi käynnistää itse palvelua alkuperäisessä tilassaan, vaan pelkästään saada käyttöön viranomaisten jäädyttämiä varoja, joilla syytetyt voisivat varmistaa oikeusturvansa toteutumisen. Lisäksi Megaupload syyttää viranomaisia kuluttajavastaisuudesta sen perusteella, että nämä eivät ole valmiita sallimaan käyttäjien pääsyä omistamiinsa tiedostoihin.
Ensimmäinen Ultra HD -televisio myyntiin
Kirjoittaja Valtteri Ahonen @ 26.10.2012 11:31
Sony ennätti ensimmäisenä tuomaan markkinoille Ultra HD -resoluutiolla varustetun television, malliltaan XBR-84X900. Se on kuitenkin vasta ennakkotilauksessa ja toimitukset alkavat myöhemmin, luultavasti ensi kuun aikana. LG sen sijaan on saanut oman mallinsa kaikkien ulottuville kauppaan asti. Uutuus on kuitenkin varustettu hintalapulla, joka ei varmasti sovi ihan jokaisen kukkarolle.
84-tuumainen 84LM9600 on 3D-televisio, jonka resoluutio on 3840 x 2160. Resoluutio on niin sanottu 4K-resoluutio, joka hiljattain sai virallisen nimen Ultra HD, joka korostaa kuulemma hyvin standardin suurempaa resoluutiota verrattuna Full HD -laitteisiin. Ultra HD tarjoaa kuluttajien ruuduille reilut 8 megapikseliä. LG:n televisiossa on myös skaalain, jolla nykyisten teräväpiirto-ohjelmien luvataan näyttävän uudella ruudulla entistä terävämmältä. Tietysti heikkolaatuisempien ohjelmien skaalauksessa on rajansa.
Windows 8 on nyt virallisesti tuorein Windows-versio -- myyntiin huomenna
Kirjoittaja Teemu Laitila @ 25.10.2012 20:03
Microsoft on julkaissut virallisesti Windows 8 -käyttöjärjestelmän. Yhtiö on esitellyt järjestelmän ominaisuuksia avoimesti koko kehitystyön ajan eikä virallisessa julkaisutilaisuudessa nähty yllätyksiä.
New Yorkissa pidetyssä tilaisuudessa esiteltiin suuri joukko nimenomaan Windows 8 -järjestelmää varten suunniteltuja laitteita, joilla Microsoft halusi esitellä järjestelmän skaalautuvuutta eri koko- ja laiteluokkiin. Tilaisuudessa esillä ollut laitevalikoima vaihteli yhtiön omasta Surface-tabletista aina 27 tuuman kokoiseen kosketusnäytöllä varustettuun All-in-One-koneeseen sekä tabletin ja läppärin ominaisuuksia yhdisteleviin hybridilaitteisiin.
Microsoftin mukaan Windows 8 -laitteiden ensimmäisessä aallossa Suomen markkinoille tuotteitaan tuovat mm. Acer, Asus, HP, Dell, Lenovo, Fujitsu, Samsung, Sony ja Toshiba.
Ranskan antipiratismijärjestö tehostaa, tuomiot olemattomia
Kirjoittaja Matti Vähäkainu @ 25.10.2012 18:34
Ranskassa otettiin käyttöön muutama vuosi sitten niin kutsuttu kolmen hudin laki. Tekijänoikeusrikkeistä varoitetaan ensin kaksi kertaa, kunnes kolmannella kerralla rikkojaa odottaa oikeudenkäynti. Lain toimeenpanemisesta vastaa Hadopi-niminen organisaatio, jonka määrärahoja leikataan ensi vuodeksi, kertoo Ars Technica.
Hadopia odottaa 23 prosentin määrärahaleikkaukset, mutta samaan aikaan organisaatioon on tarkoitus palkata lisää työntekijöitä. Reilu kuukausi sitten laki johti ensimmäistä kertaa tuomioon, joskin ainoastaan sakkoihin. Tapauksessa sakotettu henkilö ei tosin ollut rikkonut tekijänoikeuksia, joten internet-yhteyden katkaiseminen ei tullut kyseeseen. Sakot annettiin välinpitämättömyydestä, sillä hänen yhteyttään oli käytetty musiikin lataamiseen.
Kymmeniä miljoonia tähän mennessä maksanut organisaatio on saanut kritiikkiä muun muassa Ranskan kulttuuriministeriltä. Kulttuuriministeri Aurélie Filippetti arvostelee, että miljoonan sähköpostiviestin lähettäminen vuodessa ei ole 12 miljoonan euron ja 60 viranomaisen arvoista. Hadopi on kuitenkin kertonut, että jopa 95 prosenttia ensimmäisen varoituksen saaneista ei jää enää uudestaan kiinni tekijänoikeudellisesti suojatun materiaalin lataamisesta tai jakamisesta.
Kirjoittaja Teemu Laitila @ 25.10.2012 17:13
Tuomari vapautti Sonyn syytteistä viimevuotisessa PSN-murrossa
Kirjoittaja Teemu Laitila @ 24.10.2012 18:45
Kalifornian piirioikeuden tuomari on hylännyt suuren osan Sonya vastaan nostetun joukkokanteen syytteistä. Joukkokanne koski viime vuoden huhtikuussa tapahtunutta tietomurtoa, jonka myötä Sonyn PlayStation Network -palvelusta varastettiin jopa 77 miljoonan käyttäjän tiedot.
Kanteen mukaan Sony olisi rikkonut Californian osavaltion kuluttajansuojalakeja säilyttämällä käyttäjien tietoja huolimattomasti ja tietoisena tietoturvapuutteista. Sonylta vaadittiin vahingonkorvauksia asiakkaidensa saattamisesta alttiiksi identiteettivarkauksille sekä taloudellisia korvauksia PSN:n kautta käytettävien maksullisen palveluiden saavuttamattomuudesta. Tapausta hoitanut tuomari kuitenkin hylkäsi vaatimukset vahingonkorvauksista, sillä kantajat eivät tuomarin mukaan ole onnistuneet esittämään uskottavia todisteita taloudellisista vahingoista tai murrosta suoranaisesti johtuvista identiteettivarkauksista.
Google Drive -sovellus tietokoneella avaa Gmailin tuntemattomillekin
Kirjoittaja Teemu Laitila @ 24.10.2012 17:42
Googlen Drive-sovelluksen toimintatapa päästää tietokoneen muut käyttäjät käsiksi Google-tilin tietoihin, vaikka palvelusta kirjautuisi ulos selaimella. The H Security -sivusto huomioi, että takaovi sähköpostiin aukeaa avaamalla sovelluksesta Drive-palvelun nettinäkymä, josta on suora pääsy myös tunnuksiin liitettyihin muihin palveluihin.
Ongelmana on sovelluksen toteutustapa, jossa käytön kätevyys on asetettu tietoturvan edelle. Kun tiedostopalvelun avaa nettiselaimen kautta, sovellus kirjautuu automaattisesti Google-tilille, mikä avaa myös sähköpostin, kalenterin ja yhteystiedot uteliaiden tarkasteltavaksi. Koska salasana syötetään palveluun automaattisesti, edes Google-tililtä uloskirjautuminen ei pidä utealiaita ulkona.
Facebookilta odotettua paremmat tulosluvut - silti tappiollinen
Kirjoittaja Sami Koivunen @ 24.10.2012 15:36
Keväällä listautunut Facebook on julkaissut kolmannen vuosineljänneksen katsauksen, josta ilmenee, että yhtiön liikevaihto on kasvanut 32 prosenttia 1,26 miljardiin dollariin. Tulos on parempi kuin uutistoimisto Bloombergin laatima ennustus 1,23 miljardin liikevaihdosta. Yhtiön liiketulos oli 227 miljoonaa dollaria, mutta nettotulot jäivät 59 miljoonalla dollarilla pakkaselle.
Tällä hetkellä Facebookin käyttäjistä 60 prosenttia käyttää palvelua mobiilisti, kun vielä viime vuonna vastaava luku oli 47 prosenttia. Tuloksesta kuitenkin vain 14 prosenttia mainostuloista tuli mobiilikäyttäjiltä. Facebookin toimitusjohtaja Mark Zuckerberg tiedostaakin ongelman haluten "kumota myytin, jonka mukaan Facebook ei voi tehdä rahaa mobiilissa". Zuckerberg jatkoi vielä toteamalla: "Meidän mahdollisuutemme mobiilissa on yksi Facebookin väärinymmärretyimpiä asioita".
Zuckerbergin sanoista huolimatta Bloombergin haastatteleman asiantuntijan mukaan Facebookilla menee vielä pitkään, ennen kuin yhtiö pystyy todistamaan, että toiminnasta voi tehdä kannattavaa. Facebookin ongelmana onkin ollut tulojen kerääminen palvelulla, joka on ilmainen. Yhtiö ei ole onnistunut toistaiseksi nousemaan voitolliseksi mainonnankaan avulla.
TVKaistan ylläpito saa syytteen useista rikoksista
Kirjoittaja Teemu Laitila @ 24.10.2012 14:01
Helsingin syyttäjänvirasto on saanut syyteharkinnan päätökseen ja päättänyt nostaa TVKaista-palvelun ylläpitäjiä vastaan syytteet useista rikoksista. Käräjille joutuvat palvelun toimitusjohtaja, tekninen johtaja sekä näitä neuvonut lakimies. Syyteharkinta alkoi noin vuosi sitten.
Toimitusjohtajaa ja teknistä johtajaa syytetään tekijänoikeusrikoksesta, teollisoikeusrikoksesta sekä törkeästä petoksesta ja johtoa avustanutta lakimiestä samoista tekijänoikeusrikoksista sekä törkeästä petoksesta. Lakimiehen osalta syytteet teollisoikeusrikoksesta hylättiin.
Kantajina asiassa ovat suomalaiset mediayhtiöt sekä niitä edustavat tekijäoikeusjärjestöt eli Yleisradio Oy, MTV Oy, Sanoma Entertainment Finland Oy, Subtv Oy, Musiikkituottajat IFPI Finland r.y. Kopiosto r.y., Säveltäjäin Tekijänoikeustoimisto Teosto r.y. ja Av-tuottajien tekijänoikeusyhdistys Tuotos r.y.
Netflix julkaisi vaisut talousluvut -- lisää omia ohjelmia tulevaisuudessa
Kirjoittaja Teemu Laitila @ 24.10.2012 12:52
Suomessakin viime viikolla avautunut Netflix on kertonut vuoden kolmannen neljänneksen talousluvuista, jotka ennusteiden mukaan jäivät kohtalaisen vaisuiksi. Yhtiön liikevaihto menneellä kvartaalilla oli 906 miljoonaa dollaria eli noin 698 miljoonaa euroa ja liikevoittoa kertyi 8 miljoonaa dollaria eli runsaat 6 miljoonaa euroa.
Tuloksen julkistaminen sai yhtiön osakkeen laskuun, sillä erityisesti yhtiön kotimassa Yhdysvalloissa uusien tilaajien määrä jäi huomattavasti alle odotusten. Yhtiön mukaan syynä on ollut esimerkiksi katsojien aikaa vieneet olympialaiset. Kotimaansa ulkopuolella yhtiöllä oli kolmannen neljänneksen jälkeen 4,3 miljoonaa tilaajaa, mikä on merkittävä kasvu vuodentakaisesta 1,6 miljoonasta.
Osavuosikatsauksen yhteydessä yhtiö otti myös kantaa alan kilpailutilanteeseen. Yksi sen merkittävimmistä kilpailijoista on HBO, joka Netflixin tavoin on laajentamassa nettipalveluaan Pohjoismaihin. Pohjoismaissa kanava tulee poikkeamaan vanhasta toimintamallistaan ja tarjoaa ohjelmia myös pelkästään netin välityksellä ilman tarvetta kaapelikanavan tilaukselle. Netflixissä uskotaan HBO:n eriyttävän nettipalvelunsa kaapelikanavan tilauksesta tulevaisuudessa myös muissa maissa.
Selvitys: Lähes 90 prosenttia verkkoon ladatusta intiimistä materiaalista päätyy aikuisviihdesivustoille
Kirjoittaja Sami Koivunen @ 23.10.2012 19:23
BBC Newsbeat uutisoi The Internet Watch Foundationin tekemästä tutkimuksesta, jossa tutkittiin itsetuotettujen intiimien kuvien leviämistä pornosivustoille. Järjestö löysi 47 tunnissa yli 12 000 intiimiä kuvaa tai videota henkilöistä, joiden arvioitu ikähaarukka oli 13-20 vuotta. Näistä peräti 88 prosenttia oli varastettu ja päätynyt pornosivustoille.
Tutkimuksessa The Internet Watch Foundation löysi yhteensä 12 224 itsetuotettua intiimiä kuvaa tai videota yhteensä 68 eri sivustolta, joista osa oli sosiaalisen median sivustoja. Järjestö lisäksi jäljitti materiaalin uudelleenkäyttöä ja havaitsi, että kaiken kaikkiaan 10 770 kuvaa tai videota oli varastettu aikuisviihdesivustoille.
Tutkimustulosten perusteella järjestö varoittaa, että internetistä on käytännössä mahdotonta poistaa intiimiä materiaalia tiedostojen lähettämisen jälkeen. Julkisuuden henkilöilläkin esiintyvän ongelman seurauksena käydään usein kalliita oikeudenkäytejä, jotka eivät johda materiaalin poistumiseen internetistä, olipa oikeuden päätös millainen tahansa.
The Internet Watch Foundation -järjestön tarkoituksena on valvoa lapsipornon leviämistä verkossa.
Xbox on pian kokonaisvaltainen viihdekeskus
Kirjoittaja Valtteri Ahonen @ 23.10.2012 17:25
Kesäkuussa esitelty Xbox SmartGlass on antanut odottaa itseään koko syksyn. Nyt on viimeinen paljastettu sen pääsevän jakoon 26. lokakuuta, samalla kun Microsoft julkaisee uuden Windows-alustansa.
Xbox on alustana kokemassa suurimman muutoksensa ehkä koskaan. Microsoftin Steve Ballmer on hiljattain kuvaillut vuotta 2012 yhtiölle "eeppiseksi", eikä tämä koske vain tietokoneita. Yhtiö on tehnyt paljon töitä tuodakseen panoksensa myös olohuoneiden televisioihin. Uuden Windowsin julkaisun myötä Xboxista on tarkoitus tehdä kokonaisvaltainen viihdekeskus, sen sijaan että se olisi pelkkä pelikone. Xbox SmartGlass on yksi suuri askel tässä tavoitteessa.
Kommentti: Lokakuun loppu on tuotejulkistusten superaikaa: Windows 8, iPad Mini, uusi Android, WP8
Kirjoittaja Teemu Laitila @ 23.10.2012 14:13
Tietotekniikan ja erityisesti kuluttajatekniikan ala on ollut voimakkaassa murroksessa sen jälkeen kun Apple esitteli kansalle tabletit ensimmäisen iPadin muodossa. Applen mukaan nykyään eletään jo "PC:n jälkeistä aikaa" ja perinteinen pöytäkone sekä läppäritkin ovat tulleet tiensä päähän. Väitteessä on ainakin jotain perää, sillä perinteinen PC-maailman valtias Microsoft on taipunut muokkaamaan uusimmasta Windows-järjestelmästään enemmän tableteille sopivan.
Tähän saakka PC:n jälkeistä aikaa on hallinnut lähinnä Apple, jonka iPad on saavuttanut yli 60 prosentin markkinaosuuden. Myös Android-leiristä nousee viimeinkin todellisia vaihtoehtoja esimerkiksi uusien hybridilaitteiden ja hinta-laatu-suhteeltaan erinomaisen Nexus 7:n muodossa. Microsoft on tulossa tablet-markkinoille myöhään, mutta se saapuu kovalla ryminällä ja ennennäkemättömän kokoisella markkinointikampanjalla.
Kirjoittaja Teemu Laitila @ 22.10.2012 14:11
Facebook on jälleen pykälän turvallisempi
Kirjoittaja Valtteri Ahonen @ 22.10.2012 11:54
Yhteisöpalvelu Facebook ja tietoturvayhtiö Kaspersky Lab ovat lyöttäynyneet yhteen parantaakseen käyttäjien turvallisuutta.
Facebookissa suurena ongelmana ovat olleet kavereiden jakamat haitalliset linkit. Niitä saatetaan jakaa käyttäjän nimellä tämän huomaamatta, ja ystävät klikkaavat niitä verrattaen helposti. Nyt tietoturvayhtiö Kaspersky Lab alkaa toimittaa Facebookille niin sanottua haitallisten sivujen listaa, jota verrataan käyttäjien klikkaamiin linkkeihin.
Mikäli klikattu sivu löytyy listalta saa käyttäjä siitä ilmoituksen, minkä lisäksi siirtyminen haitalliselle sivulle estetään. Tämä estää niin käyttäjän yksityistietojen ja tietokoneen asettamisen vaaraan kuin haitallisten linkkien leviämisen eteenpäin. Haitallisten sivujen tietokannan keräämiseen ovat osallistuneet myös muut tietoturvapalvelujen toimittajat.
Uusia tietoja Kim Dotcomin tulevasta Mega-palvelusta
Kirjoittaja Sami Koivunen @ 21.10.2012 17:59
Teknologialehti Wired on artikkelissaan paljastanut uusia tietoja suomalais-saksalaisen Kim Dotcomin aiemmin suunnitellusta tiedostonjakopalvelusta tammikuussa suljetun Megaupload-palvelun tilalle. Uusi palvelu on nimetty "Megaksi" ja käytännössä se toimii samalla tavalla kuin kuopattu Megaupload. Erona palveluissa on uudenlainen salausmenetelmä, jossa salauksen purkavat avaimet on piilotettu itse palvelulta.
Käytännössä uusi palvelu mahdollistaa edelleen suurien tiedostojen säilyttämisen, jakamisen ja lataamisen. Eron tekee jo käyttäjän selaimessa tapahtuva salaus, jonka jälkeen käyttäjä saa suoraan salauksen purkavan avaimen käyttöönsä. Uuden menetelmän avulla Megalla itsellään ei ole pääsyä servereidensä sisältämiin salattuihin tiedostoihin. Vastuu Megaan ladatuista tiedostoista ja niiden leviämisestä on siis täysin käyttäjillä.
Megan uusi salaussysteemi estää hallituksia ja hakkereita saamasta tietoja käsiinsä, vaikka Megan omille servereille murtauduttaisiin. Eli palvelu pystyisi pesemään kätensä palveluun mahdollisesti ladatusta laittomasta sisällöstä. Kuitenkin esimerkiksi elokuvastudioille annetaan mahdollisuus päästä käsiksi Megan servereihin, jos laitonta sisältöä tulee julki avaimineen.
Netflix pahoittelee luvatonta DivX Finlandin tekstitysten käyttöä
Kirjoittaja Sami Koivunen @ 19.10.2012 20:38
Torstaina uutisoimme samana päivänä toimintansa aloittaneen Netflix-palvelun ja DivX Finlandin julkaisemien tekstitysten välisestä epäselvyydestä. Tilanne sai alkunsa, kun Netflix oli käyttänyt luvatta DivX Finlandin tekstityksiä Andromeda-sarjan ensimmäisen tuotantokauden toisessa jaksossa.
Netflix on nyt viestintätoimisto Cocommsin välityksellä pahoitellut harrastajavoimin tehtyjen tekstitysten käyttöä ja tekee asiasta virallisen anteeksipyynnön.
Helsingin Sanomien mukaan DivX Finlandin pääylläpitäjä Jarmo Hakala ei aio ryhtyä toimenpiteisiin asian tiimoilta:
Olen lähettänyt heille viestin sivujen palautekaavakkeella, mutta he eivät ole vastanneet.
Asiasta noussut kohu on mielestämme riittävä seuraamus sekä Netflixille, että taholle, joka tuon tekstin on meiltä heille toimittanut.
Hakala HS.fi:ssa
Iltasanomien haastattelussa Hakala kommentoi asiaa laajemmin:
Kommentteja (50)
Apple hävisi oikeustaistelun tableteista Samsungia vastaan
Kirjoittaja Sami Koivunen @ 19.10.2012 16:49
Britanniassa käydyssä oikeustaistelussa amerikkalaisjätti Apple syytti eteläkorealaisen Samsungin Galaxy Tabien olevan muodollisesti kopioita iPadista. Applella on edelleen mahdollisuus valittaa tuomiosta korkeimpaan oikeuteen, mutta jos näin ei tapadu, niin nyt julkistettu tuomio on voimassa kaikissa EU-maissa.
BBC:n mukaan asiaa käsitteli kolme tuomaria hovioikeudessa. Applen mukaan tablettien etupinta ja yleinen muoto olivat tärkeämpiä seikkoja kuin tabletin kokonaissuunnittelu, koska käyttäjät viettävät suurimman osan ajastaan katsomalla tabletin näyttöä ja pitämällä sitä kädessään.
Yksi tuomareista tunnustautui iPadin käyttäjäksi, mutta hänkään ei nähnyt kiistaa Applen hyväksi. Ratkaiseviksi eroiksi muodostuivat iPadin "terävämmät reunat" ja Samsungin tablettien logo laitteen etureunassa verrattuna Applen yksinkertaisempaan ulkonäköön.
Apple on nyt hävinnyt useampia merkittäviä oikeustaisteluja Samsungia vastaan. Rangaistuksena viimeisimmästä häviöstä yhtiö joutuu tunnustamaan kiistan Samsungin hyväksi verkkosivuillaan ja useissa erikseen määritellyissä tiedotusvälineissä.
Google mokasi: yhtiön arvosta suli 18 miljardia
Kirjoittaja Valtteri Ahonen @ 19.10.2012 10:05
Googlen osavuositulos pääsi julkisuuteen liian aikaisin, minkä johdosta yhtiön arvo pörssissä syöksyi 9 prosenttia 18 minuutissa. Tulos ehdittiin ilmoittaa Googlen toimesta vielä epäviralliseksi, mutta se ei enää auttanut.
Kyseessä on Daily Mailin mukaan kaikkien aikojen suurin pörssisyöksy. Osavuositulos oli tarkoitus julkistaa vasta pörssin sulkeuduttua, mutta tiedotusta hoitanut yhtiö päästi vahingossa tiedot julkisiksi ennen aikojaan.
Pienelle pörssinotkahdukselle oli julkistuksessa aihettakin, sillä Google ilmoitti tuloksensa laskeneen 20 prosenttia. Voittoa kertyi neljännekseltä 2,18 miljardia dollaria, eli noin 1,67 miljardia euroa.
Analyytikot arvelevat Googlen vaikeuksien johtuvan ihmisten nopeasta siirtymästä mobiililaitteisiin. Yhtiö ei ole onnistunut hyödyntämään uusia alustoja parhaalla mahdollisella tavalla.
Netflix käyttää luvatta DivX Finlandin tekstityksiä?
Kirjoittaja Valtteri Ahonen @ 18.10.2012 20:31
DivX Finlandin Facebook-sivuillaan jakamasta kuvasta käy ilmi, kuinka Netflix on lainannut tekstityksiä kysymättä heiltä asiasta. Kuvassa näkyy selvästi, kuinka palvelun teksteissä on maininta "Tämänkin tekstityksen tarjoaa divxfinland.org".
Kuvan jakoi alun perin toinen käyttäjä. Tietysti vastaavan kuvan väärentäminen olisi lasten leikkiä, joten hiukan auki tapaus vielä jää. Kun ihmiset pikkuhiljaa pääsevät kirjautumaan palveluun ja käyttävät sitä, saa tämäkin asia varmasti uutta valoa. DivX Finland selvittänee asiaa itse lisää lähiaikoina:
On se mukava, että tekstit kelpaavat, mutta olisi voinut edes luvan kysyä. Netflixin kanssa huomenna varmaan hauska keskustelu. :)
DivX Finland Facebookissa
Kommentteja (128)
Kirjoittaja Manu Pitkänen @ 18.10.2012 19:09
Kirjoittaja Matti Vähäkainu @ 18.10.2012 17:22
Kilpailijoiden, kuten tänään hintaansa tiputtaneen Viaplayn kanssa Hastings ei halunnut alkaa kilpahuutoon, vaan korosti että kilpailu on hyväksi suomalaisille.
Edes MTV Median Heikki Rotkon värikkäät kommentit eivät saaneet kokenutta kehäkettua hätkähtämään. "Emme välitä kilpailijoista, välitämme kuluttajista", kommentoi Hastings.
Netflix sai Viaplayn liikekannalle: laski hintaa
Kirjoittaja Manu Pitkänen @ 18.10.2012 09:14
Viasatin on-demand-elokuvapalvelu Viaplayn TV+Leffapaketin kuukausihinta on laskenut 9,95 eurosta 7,95 euroon. Sekä uusia että vanhoja asiakkaita koskeva alennus tuli voimaan 15. lokakuuta. Palvelu sai tänään uuden kilpailijan, kun Netflix avasi ovensa Suomessa hintaan 7,99 eur/kk.
Viaplay kehuskelee tiedotteessaan, että TV+Leffapaketti tuo eri internetiin yhdistettäviin laitteisiin Pohjoismaiden laajimman valikoiman TV-sarjoja ja elokuvia. Viaplaylla on yksinoikeus seuraavien Hollywood-studioiden tv- ja elokuvasisältöihin: Sony Pictures, Walt Disney, 20th Century Fox, NBC, Universal Studios ja Warner Bros.
"Asiakkailtamme saadun palautteen mukaan kilpailussa pärjäävät toimijat, joilla on tarjottavana uusin ja vahvin sisältö. Meillä on yksinoikeus merkittävimpien yhdysvaltalaisten ja pohjoismaisten studioiden TV- ja elokuvasisältöön. Tarjoammekin asiakkaillemme Pohjoismaissa markkinoiden laajinta ja laadukkainta viihdesisältöä. Meille on tärkeää, että Viaplayn kattava TV- ja elokuvavalikoima on mahdollisimman monen kuluttajan saatavilla edullisesti. Siksi laskemmekin Viaplayn TV+Leffapaketin hintaa 9,95 eurosta 7,95 euroon kuukaudessa," sanoo Viaplayn toimitusjohtaja Niclas Ekhdal.
Kirjoittaja Petteri Pyyny @ 18.10.2012 01:31
Kommentteja (73)
Kirjoittaja Valtteri Ahonen @ 17.10.2012 16:10
Nettihakuihin erikoistunut jättiyhtiö Google on raottanut hieman mysteeristen palvelinkeskustensa päällä ollutta verhoa. Yhtiö kertoo blogissaan avaamastaan Where the Internet lives -sivustosta, johon on kerätty mittava kuvagalleria palvelinkeskusten sisältä.
Syyskuussa 2011 Google avasi ensimmäisen palvelinkeskuksensa Suomeen, Haminaan. Silloin kävi täkäläisillekin hyvin selväksi, että yhtiön turvatoimet eivät ole mikään leikin asia, sillä lehdistöä ei juuri hallin sisään päästetty. Kuvia sai ottaa vain tiukassa valvonnassa. Googlen tiedetään Yhdysvalloissa jopa lähettäneen työntekijöitää pimeään konesaliin otsalamppujen kanssa, jotta ylimääräiset silmäparit eivät pääsisi näkemään yhtiön kallisarvoisia salaisuuksia.
Nyt tiedonnälkäisille on kuitenkin annettu jonkinlaista helpotusta. Perustetun sivuston lisäksi Google kyhäsi StreetView-palveluunsa virtuaalisen kierroksen Lenoirin palvelinkeskuksensa sisätiloihin. Lisäksi toteutettiin alla nähtävä video.
Kirjoittaja Matti Vähäkainu @ 17.10.2012 15:04
AfterDawnin virallisen podcastin kymmenennessä jaksossa käsittelemme muun muassa tulevia Nexus-laitteita, Samsungin puhelinjulkistuksia, Jollan Sailfishiä, Nokian yhdysvaltojen Lumia-strategiaa sekä MP3-tiedostojen jälleenmyyntiä.
Podcastiä isännöi kaksikko Teemu Laitila (@teemulaitila) ja Matti Vähäkainu (@mattivah).
The Pirate Bay meni pilveen - lisää toimintavarmuutta ja parempi suojaus
Kirjoittaja Teemu Laitila @ 17.10.2012 14:58
The Pirate Bay on siirtynyt nykyaikaan, kun palvelu on erillisten itse omistettujen palvelinten sijaan siiretty toimimaan virtuaalipalvelimilla ympäri maailman. Asiasta uutisoivan Torrent Freakin mukaan muutos parantaa toimintavarmuutta ja estää tehokkaasti viranomaisten yritykset takavarikoida palvelimet.
Siirtymä fyysisiltä palvelimilta virtuaalipalvelimille toteutettiin eilen. Käyttäjille muutos näkyi vain viiden minuutin katkoksena toiminnassa. Toimintavarmuuden ja turvallisuuden paranemisen lisäksi virtuaalipalvelinten ylläpito on fyysisiä palvelimia halvempaa.
Pirate Baylta kerrotaan Torrent Freakille, että virtuaalipalvelimia ajetaan tällä hetkellä kahdessa eri maassa. Virtuaalipalvelintilan tarjoajat eivät edes tiedä ajavansa yhtä maailman suosituimmista Torrent-sivuista ja palveluntarjoajan kaatuessa tai muiden ongelmien tapauksessa virtuaalipalvelimen levynkuvatiedosto on helppo siirtää seuraavan palveluntarjoajan pilveen.
Muiden turvatoimien lisäksi virtuaalipalvelinten sijainti on piilotettu ohjaamalla kaikki liikenne kahden erillisen palvelimen kautta, joista toinen hoitaa kuormantasausta ja toinen reitittää liikennettä. Fyysiset palvelimet sijiaitsevat lisäksi eri maissa ja liikenne varsinaisille palvelimille päin on salattu.
Tutkimus: Piraatit ostavat enemmän musiikkia kuin muut
Kirjoittaja Manu Pitkänen @ 16.10.2012 18:30
Mitä enemmän musiikkia ladataan netistä laittomasti, sitä vähemmän levyjä myydään, mikä taas näkyy muusikoiden kapeampina tilinauhoina. Yhdysvalloissa ja Saksassa tehdyn mukaan tämä melko järkeenkäyvältä tuntuva väittämä ei pidä paikkansa.
Yhdysvaltalaisen riippumattoman American Assemblyn tekemän tutkimuksen mukaan netistä laittomasti musiikkia lataavat ihmiset ostavat keskimäärin 30 prosenttia enemmän musiikkia kuin ne, jotka noudattavat lain kirjainta. Saksalaisten piraattien keskuudessa ostoinnokkuus näyttäisi olevan vieläkin korkeampi, mutta tutkimuksen otanta oli liian suppea tilaistollisten päätelmien tekemiseen.
Vastaavanlaisia tuloksia on saatu aiemmistakin tutkimuksista.
Loppuvuoden Netflix ilmaiseksi Spotify-käyttäjille Ruotsissa ja Tanskassa
Kirjoittaja Teemu Laitila @ 16.10.2012 17:08
Nettivideopalvelu Netflix saapuu kovaa vauhtia Pohjoismaihin ja viralliset lehdistötilaisuudet on pidetty tähän mennessä Ruotsissa ja Tanskassa. Suomen tilaisuus on luvassa torstaina, jolloin toivottavasti saadaan lisätietoa Suomen tulevasta hinnoittelusta sekä sisältövalikoimasta.
Sekä Ruotsissa että Tanskassa Netflix on ryhtynyt yhteistyöhön Spotify-palvelun kanssa. Yhteistyön myötä Netflix tarjoaa Spotifyn maksaville asiakkaille loppuvuoden kuukausimaksut ilmaiseksi. Vaikka yhtiö ei ole vielä paljastanut virallisia tietoja Suomen julkaisusta, Spotify-yhteistyö saattaa hyvinkin koskea myös suomalaiskäyttäjiä.
Kirjoittaja Teemu Laitila @ 15.10.2012 12:31
Kommentteja (21)
EA antoi vahingossa tuhansia pelejä ilmaiseksi
Kirjoittaja Valtteri Ahonen @ 15.10.2012 11:21
Electornic Artsin Origin-palveluun jaettiin palkintona lahjakortteja, jotka pystyi käyttämään pelien lataamiseen. Hyvin pian koodien jakamisen jälkeen ne alkoivat levitä netissä ja kävi selväksi, että niitä pystyi käyttämään rajattomasti kuka vain, eivätkä vain niitä alkujaan saaneet.
Koodit levisivät ainakin Redditissä ja ne toimivat Yhdysvalloissa ja Kanadassa. EA ei ole kertonut, kuinka suurista määristä ilmaisia latauksia todellisuudessa puhutaan, mutta arviot pyörivät jossain kymmenien- ja satojentuhansien suuruusluokassa. Nyttemin virheellinen koodi on tietysti saatu korjattua. Joidenkin arvioiden mukaan siihen meni EA:lta 18 tuntia.
Xbox Music tulee kolmelle alustalle, mutta ei WP7:lle
Kirjoittaja Valtteri Ahonen @ 15.10.2012 10:29
Windows 8 -tietokoneet, Windows 8 RT -tabletit ja Windows Phone 8 -puhelimet eivät jää ilman omaa musiikkipalvelua. Microsoft on julkaissut Xbox Music -nimeä kantavan palvelun, joka tuo mukanaan muun muassa ilmaisen musiikki-streamin. Tietysti palvelu nähdään myös nimensä lainanneella konsolilla, mutta vain maksullisena.
Xbox Music -julkistuksen myötä alkaa Xbox-brändin uudelleenrakentaminen - tavoitteena on saada ihmiset mieltämään sen koskevan koko olohuoneviihteen kentää, eikä vain pelaamista.
Xbox Music tarjoaa ominaisuuksia, jotka ovat tuttuja monesta muusta musiikkipalvelusta: iTunesin kaltainen musiikkikauppa, Spotifysta tuttu nettikuuntelu sekä esimerkiksi Pandorassa nähty radiomainen vaihtoehto. Ilmaisen, mainosrahoitteisen kuuntelun saa kuitenkin käyttöön vain tietokoneella. Puhelimeen palvelun saa kympillä kuussa. Yksittäiset kappaleet voi myös tietysti ostaa MP3-muodossa niin halutessaan, jolloin kuuntelu onnistuu myös ilman verkkoa.
Nettiradio-ominaisuuden erikoisuutena on rajoittamaton kappaleiden ohittaminen. Microsoftin musiikkikirjastoon kuuluu 30 miljoonaa kappaletta, mikä on kutakuinkin samalla tasolla kuin iTunes.
Spotifyn bisnesmalli ei toimi -- viime vuonna 59 miljoonan tappiot
Kirjoittaja Teemu Laitila @ 12.10.2012 19:19
Musiikin suoratoistopalveluja pidetään monessa paikassa musiinkinkuuntelun tulevaisuutena. Kuukausimaksullista ja mainosrahoitteista musiikkia tarjoavat yhtiöt kuten Spotify sekä sen kilpailijat Pandora ja Rdio ovat kasvattaneet käyttäjämääriään huimasti viime vuosina. Kasvaneista käyttäjämääristä huolimatta Spotify teki viime vuonna mittavat tappiot.
Yksityinen talousanalyytikkoyhtiö Privco tutustui Spotifyn taloudelliseen tilanteeseen ja yhtiön analyysin mukaan Spotifyn bisnesmalli ei yksinkertaisesti voi toimia. Yhtiön liikevaihto kasvoi viime vuonna 151 prosenttia edellisvuoteen verrattuna, mutta silti 244 miljoonan liikevaihto jäi 59 miljoonaa tappiolliseksi. Privcon mukaan yhtiö ei edes hyödy kasvusta. "Spotifyn talousluvut osoittavat, että mitä isommaksi yhtiö kasvaa, sitä isommat ovat myös sen tappiot", Privcolta kerrotaan Hypedsound.com-sivuston mukaan.
Kirjoittaja Valtteri Ahonen @ 12.10.2012 19:00
PS3-pelit tulossa pilvipelipalvelu Gaikain valikoimaan
Kirjoittaja Teemu Laitila @ 12.10.2012 16:46
Pelaamista pilvipalveluna tarjoava Gaikai on viettänyt hiljaiseloa sen jälkeen, kun Sony osti palvelun 380 miljoonan dollarin hinnalla. Gaikain tulevaisuudesta on saatu lisävihjeitä, kun palvelun kotisivulle on ilmestynyt kuvia perinteisistä PlayStation 3 -peleistä.
Sivulle ilmestyneissä kuvissa näkyy Sonyn merkittävimpiä pelejä kuten Uncharted, LittleBigPlanet ja God of War sekä muiden julkaisijoiden huippupelejä kuten Konamin Metal Gear Rising: Revengeance ja Electronic Artsin Mass Effect 3. Kuvien perusteella vaikuttaisi siltä, että pelit ovat jollain aikavälillä saapumassa Gaikain valikoimaan.
Videovuokrauspalvelu Headweb laajeni Xboxille
Kirjoittaja Teemu Laitila @ 12.10.2012 12:02
Ruotsalaista alkuperää oleva Headweb on tuonut palvelunsa nyt myös Xbox-käyttäjien ulottuville. Headweb on jo aiemmin toiminut useissa muissa laitteissa kuten tietokoneissa (Windows, OS X, Linux), Boxee-mediakeskuksessa sekä PlayStation 3 -konsolissa.
Palvelu kehuskelee elokuvavalikoimansa olevan Pohjoismaiden laajin. Isojen Hollywood-tuotantojen lisäksi valikoimiin kuuluu vanhempaa tuotantoa, tv-sarjoja sekä myös paikallisia elokuvia. Elokuvat ovat saatavilla suomeksi tekstitettyinä.
Työpöydältä tehtyjen nettihakujen määrä kääntyi laskuun ensimmäistä kertaa vuosiin
Kirjoittaja Teemu Laitila @ 12.10.2012 11:28
Mobiililaitteet ovat hiljalleen valtaamassa alaa kaikilla netinkäytön osa-alueille ja nyt vaikutukset näkyvät työpöydiltä tehtyjen nettihakujen vähentymisenä. Muutos on merkittävä, sillä hakujen määrä on ollut kasvusuuntainen niin kauan kuin sitä on mitattu, eli vuodesta 2006 saakka, kertoo Macquarie Groupin raportti.
Macquarie perustaa seurantansa ComScore-mittauslaitoksen dataan, jonka mukaan työpöydiltä tehtyjen nettihakujen määrä oli syyskuussa neljä prosenttia pienempi kuin vuosi sitten samaan aikaan. Macquarien analyytikkojen mukaan merkittävin tekijä vähenemisen taustalla vaikuttaisi olevan nimenomaan hakupalveluiden käytön siirtyminen mobiililaitteisiin.
Macquarien raportista uutisoiva CNet huomauttaa myös, että mobiililaitteiden tapauksessa yhä useampi haku tehdään jossain muualla kuin Googlen tai Microsoftin hakukoneessa. Ravintolat haetaan tietyllä sovelluksella ja lentoaikataulut toisella.
Google maksoi 60 000 dollaria Chromen hakkeroinnista
Kirjoittaja Valtteri Ahonen @ 12.10.2012 08:37
Pinkie Pie -nimellä kulkeva hakkeri on Ars Technican mukaan saanut Googlelta 60 000 dollarin palkkion onnistuneesta Chrome-selaimen hakkeroinnista.
Googlen ohjelmassa on jaossa yhteensä kaksi miljoonaa dollaria niille, jotka löytävät Chromesta tietoturva-aukkoja. Suurin yksittäinen palkinto on Pinkie Pienkin saama 60 000 dollaria. Palkkion kertaluontoinen suuruus määräytyy paljastetun aukon laadusta. Nyt löydetyn Google kertoi olevan "kriittinen".
Pinkie Pie sai palkinnon myös aiemmin tänä vuonna vastaavasta saavutuksesta. Vasta parikymppinen hakkeri tekee siis kohtuullista vuositiliä löydöksillään.
Google päivitti katunäkymiä 400.000 kilometrin matkalta
Kirjoittaja Manu Pitkänen @ 11.10.2012 18:55
Google on päivittänyt Street View -aineistoaan yhteensä yli 400.000 kilometrin matkalta. Yhtiön mukaan kyseessä on palvelun historian suurin materiaalipäivitys.
Stree View -palvelun tiestökattavuutta parannettiin erityisesti Macaun, Singaporen, Ruotsin, Yhdysvaltojen, Thaimaan, Taiwanin, Italian, Ison-Britannian, Tanskan, Norjan ja Kanadan osalta. Uusia erityiskohteita on myös tullut mukaan. Esimerkiksi Ferapontovin luostari, Katariinan palatsi ja Kronborgin linna löytyvät Street View'stä. Erityisnähtävyyksien määrä tuplaantui päivityksen yhteydessä.
Myös Suomen tiestö löytyy palvelusta. Ensimmäiset kuvat otettiin vuonna 2009. Google kuvasi uudelleen Suomen tiestöä vuonna 2011.
Kirjoittaja Teemu Laitila @ 11.10.2012 18:55
IE10 tukee Flashia käyttäviä sivuja - jos Microsoft antaa luvan
Kirjoittaja Valtteri Ahonen @ 11.10.2012 15:41
Microsoftin uudella Internet Explorer 10 -selaimella voi selata sivuja, joilla on Flash-sisältöä. Kuitenkin, mikäli käyttää IE10:n uudella käyttöliittymällä toimivaa versiota, on selattavan sivuston oltava Microsoftin manuaalisesti hyväksymä. Asiaa käsiteltiin esimerkiksi Rabidgremlin-blogissa.
Windows 8:n mukana tullaan näkemään kaksi versiota Internet Explorerista. Toinen on samankaltainen kuin edellisetkin versiot, ja toinen on kosketusnäytöille optimoidulla uudella käyttöliittymällä toimiva.
Microsoft kerää niin sanottua whitelistia sivustoista, jotka täyttävät yhtiön Flashia koskevat vaatimukset. Sivuston ylläpitäjän on lähetettävä Microsoftille selvitys, josta ilmenee sivuston Flash-sisällön laatu sekä muun muassa arvio kuukausittaisista kävijämääristä. Vaatimuksiin kuuluu esimerkiksi sujuva käyttökokemus ja yhteensopivuus Windows 8:n virtuaalisen näppäimistön kanssa. Toisena vaihtoehtona sivuston ylläpitäjä voi lisätä lähdekoodiin pätkän, joka saa tietokoneen ehdottamaan sivulle tullessa "tavallisen" IE-version käyttämistä.
Twitter suunnittelee oman videopalvelun perustamista
Kirjoittaja Teemu Laitila @ 10.10.2012 18:37
Twitter haluaisi osansa videopalveluiden kasvavasta suosiosta ja yhtiössä suunnitellaankin oman videopalvelun perustamista, kertoo All Things Digital omiin lähteisiinsä perustuen. Twitter pyrkii muuntautumaan pelkästä pikaisten viestien välityspalvelusta yleisemmäksi alustaksi viesteille, kuville ja videolle.
All Things Digital huomioi, että videopalveluksi muuntauminen tekisi Twitteristä nykyistä houkuttelemman alustan mainostajille. Suositulla palvelulla on ollut ongemia muuttaa suurta käyttäjämääräänsä järkeväksi liiketoiminnaksi. "Oman videojulkaisualustan omistaninen olisi hyväksi sivuston liiketoiminnalle", arvioi AllThingsD. "Yksi lähteistämme on sitä mieltä, että oma videotoistin olisi tehokas keino parannella yhtiön nykyisiä mainostuotteita", sivusto kirjoittaa.
Twitterin uudesta videopalvelusta kärsisivät lähinnä alan nykyiset isoimmat toimijat kun Youtube sekä pienemmissä määrin Vimeo.
Artistit tienaavatkin miljoonia suoratoistopalveluilla
Kirjoittaja Matti Vähäkainu @ 10.10.2012 15:26
Keskustelua musiikin suoratoistopalveluiden maksamista korvauksista ja toimintamallin toimivuudesta on käyty tiuhaan. Artistit ja levy-yhtiöt ovat usein kertoneet saavansa mitättömiä korvauksia suhteessa kuuntelumäärään, jonka lisäksi NDA-sopimukset ovat kieltäneet korvauksien julkistamisen.
Suomessa keskustelua on herättänyt Spotify, jonka asema on erityisesti Euroopassa vahva. Syyttävää sormea on osoitettu Spotifyn, mutta myös levy-yhtiöiden suuntaan. Korvaus- ja muiden tietojen puute on vaikeuttanut selvittämään, että mikä asiassa mättää. Useat ovat syyttäneet suoratoistopalveluiden pieniä rahavirtoja, jotkut levy-yhtiöitä, jotka jakavat rahat eteenpäin artisteille.
Spotify tulee Samsungin televisioihin Euroopassa
Kirjoittaja Valtteri Ahonen @ 10.10.2012 11:20
Spotify tuo Samsungin uusiin Smart TV -laitteisiin sovelluksen, jonka avulla käyttäjät pääsevät käsiksi samaan 18 miljoonan kappaleen musiikkikirjastoon kuin tietokoneellakin on totuttu.
Aluksi sovellus tulee olemaan saatavilla vain vuoden 2012 E-sarjan Smart TV -televisioihin. Vuoden loppuun mennessä Spotify on saatavilla myös tämän vuoden E-sarjan Blu-Ray-soittimiin ja kotiteatterijärjetelmiin.
Sovelluksen käyttöliittymä on suunniteltu uudelleen varta vasten televisioruutua varten. Sovelluksen voi asentaa Smart Hubin kautta.
"Spotify täydentää sovellusvalikoimaamme, sillä se on Smart Hubin ensimmäinen suuri pelkästään musiikkiin keskittynyt palvelu. Enää ei tarvitse yhdistää tablettia tai tietokonetta äänentoistojärjestelmään. Kaikki hoituu suoraan TV:n kautta", sanoo Samsungin televisioiden Pohjoismaiden tuotepäällikkö Jenny Fisher-Toivo.
Chromen haittaohjelmat leviävät Rovion pelin nimellä
Kirjoittaja Teemu Laitila @ 9.10.2012 19:34
Yli 80 000 käyttäjää on asentanut Googlen Chrome-selaimelle Rovion Bad Piggies -pelin nimellä ratsastavia laajennuksia, jotka pelin sijasta tarjoavat mainoksia. Varsinaisen pelin sijaan paketti asentaa koneelle joko jonkin muun pelin tai esimerkiksi pelkän linkin muille sivustoille.
Vaikka ylimääräiset mainokset useilla suosituilla sivustoilla eivät ole hyvä asia, Bad Piggiesin nimellä ratsastavien mainosohjelmien suurin vaara on niiden vaatimissa oikeuksissa. Asennusvaiheessa sovellukset vaativat kaikki oikeudet käyttäjän selaimeen, mikä aiheuttaa merkittävän tietoturvariskin.
Kaikkien oikeuksien avulla sovellus pääsee käsiksi esimerkiksi pankkitunnuksiin tai luottokortin numeroon. Bad Piggies -huijauksista raportoivan Barracuda Networksin mukaan kaikkien laajennuksen asentaneiden kannattaa (sovelluksen välittömä poistamisen lisäksi) vaihtaa myös salansanansa tärkeissä palveluissa.
Rovion Bad Piggies on saatavilla tällä hetkellä Android- ja iOS-laitteisiin Google Play -kaupasta ja Applen AppStoresta.
DigiMaailma: Nokia ja Microsoft tosipaikan edessä
Kirjoittaja Petteri Pyyny @ 9.10.2012 16:29
AfterDawnin ja oululaisen Forum24-kaupunkilehden yhteistyössä toteutettu DigiMaailma-osio jatkaa siitä mihin keväällä jäätiin.
Syksyn ensimmäinen DigiMaailma käsittelee Nokian ja Microsoftin edessäolevia haasteita sekä perehtyy useisiin älypuhelimiin liittyviin kysymyksiin.
DigiMaailma-julkaisuun pääset tutustumaan AfterDawnin DigiMaailma-osiossa, paperilla Oulun seudulla ilmestyvässä Forum24-kaupunkilehdessä tai sähköisenä versiona artikkelin alapuolella. Kaikki DigiMaailmassa jo julkaistut sekä tulevat jutut löydät DigiMaailma-osiostamme.
Boxee Boxin uusi versio saamassa tuen antenni-tv-lähetyksille
Kirjoittaja Teemu Laitila @ 9.10.2012 16:02
D-Linkin valmistama Boxee Box on saamassa uuden versionsa myötä sisäänrakennetun tuen antenni-tv-lähetysten katseluun, kertoo laitteesta kuvia vuotanut The Verge. The Verge ei mainitse Boxee TV:n euroopplalaisille tärkeästä DVB-T-tuesta.
Integroitu antenni-tv-viritin saattaa olla merkittävä apu laitteen yleistymisessä, sillä nykyään vasta harva on valmis siirtymään kokonaan nettisisältöjen pariin ja tv-lähetysten katselu samalta laitteelta on helpompaa kuin kahden eri laitteen käyttäminen. Boxee TV myös korvaa tallentavan digiboksin, sillä se tukee tv-ohjelmien tallennusta laitteen muistiin.
Myös alkuperäinen Boxee Box sai jälkeenpäin mahdollisuuden tv-ohjelmien katseluun erillisellä usb-väylään kytkettävällä laitteella. Boxee ei kuitenkaan ikinä julkaissut virittimestä Euroopassa toimivaa DVB-T-versiota, vaikka huhuja myöhemmin saapuvasta tuesta liikkuikin. Myöskään uuden Boxee TV:n DVB-T-tuesta ei ole tietoa, mutta tv-lähetyksiä tukevalle laitteelle löytyisi todennäköisesti kysyntää myös Euroopasta.
Kirjoittaja Teemu Laitila @ 9.10.2012 14:11
Koska UltraViolet on DECE-ryhmittymän kehittämä palvelu, BBC turvautuu Warner Brosin Flixter-palveluun UltraViolet-kopioiden tarjonnassa.
Youtubesta kilpailija tv-yhtiöille: lisää alkuperäistä sisältöä maailmanlaajuisesti
Kirjoittaja Teemu Laitila @ 9.10.2012 13:03
Youtube on kasvattamassa oman nimenomaan Youtubea varten tuotetun sisältönsä määrää samaan aikaan, kun alkuperäinen sisältö avataan kaikkien katseltavaksi ympäri maailman. Youtuben valikoimiin kuuluu sisältöä laidasta laitaan aina tiedeuutisista musiikkikanaviin ja kokkaukseen.
Uudistuksen myötä Youtube saa noin 60 uutta kanavaa, joista osa on myös eurooppalaista tuotantoa. Alunperin alkuperäisen sisällön valikoimiin kuuluu jo noin 100 lähinnä amerikkalaista tuotantoa olevaa kanavaa. Uusien sisältöjen tuottajiin kuuluu nimekkäitä tahoja kuten Endemol, BBC Worldwide sekä UFA/Fremantle. Uusia kanavia ovat esimerkiksi Jamie Oliverin oma ruokanava, lyhyetlokuvia esittävä ShortCuts, luontokanava On Earth, tanssimusiikkiin keskittyvä Mixmag TV, komediaan keskittyä Bad Teeth sekä esimerkiksi Guinnesin ennätyksiä esittelevä kanava.
Microsoft muuttaa palveluidensa oletusmaksutapaa
Kirjoittaja Valtteri Ahonen @ 9.10.2012 11:44
Microsoft on käyttänyt omaa pistemaksujärjestelmäänsä pidemmän aikaa Xbox Livessä ja Zune Marketplacessa. Nyt tilanne on kuitenkin muuttumassa.
Yhdellä dollarilla on saanut 80 pistettä. Kaupanteko on ollut mahdollista vain pisteillä, eikä suoraan rahalla maksaminen ole ollut mahdollista. Valuutan kääntäminen pisteiksi on johtanut siihen, että tileille on jäänyt jatkuvasti pieniä määriä ylimääräisiä pisteitä, joiden arvo on ollut niin pieni, ettei niitä ole oikein voinut käyttää mihinkään.
Windows 8:n lopullisessa versiossa tullaan The Vergen mukaan oletuksena käyttämään luottokorttimaksua. Pisteitä voi edelleen käyttää, mikäli niin tahtoo. Microsoftin palveluista voi esimerkiksi vuokrata ja ostaa videoita ja musiikkia. Windows 8:n myötä alkaa varmasti myös kiivas sovelluskauppa.
MP3-tiedostojen jälleenmyynnin laillisuutta pohditaan Yhdysvalloissa
Kirjoittaja Valtteri Ahonen @ 8.10.2012 13:58
ReDigi taistelee loppuviikosta oikeudessa EMI:ä vastaan MP3-tiedostojen jälleenmyyntioikeuksista yhdysvaltalaistuomioistuimessa. Levy-yhtiö on sitä mieltä, että kerran ostettua digitaalista musiikkitiedostoa ei saa myydä eteenpäin. Asiasta kertoi BBC.
ReDigi on vuoden vanha palvelu, jossa ihmiset voivat myydä edelleen ostamaansa digitaalista musiikkia. CD-levyltä kopioituja tiedostoja palveluun ei kuitenkaan kelpuuteta, vaan ainoastaan iTunesista ja ReDigistä ostetut tiedostot ovat käypää kauppatavaraa.
EMI:n mukaan tiedostojen myynti uudelleen ei ole hyväksyttävää, sillä se edellyttää tiedostojen kopiointia, mikä on kiellettyä. ReDigi on kommentoinut ainakin Bloombergille, että heidän järjestelmässään tiedostoja ei kopioida, vaan siirretään kuluttujalta ReDigin palvelimelle, ja sieltä uudestaan kuluttajalle.
Ongelma on levy-yhtiön silmin selvästi nähtävissä. Kun musiikkia myydään iTunesissa, on yhden kappaleen hinta noin dollarin luokaa. Levy-yhtiö saa siitä noin 70 senttiä. ReDigissä myydään kappaleita parikymmentä senttiä halvemmalla, eivätkä levy-yhtiöt tai tekijänoikeuden omistavat tahot saa myynnistä senttiäkään.
Kim Dotcom epäilee valtion luvantonta vakoilua -- pingi nousi 150 millisekuntiin
Kirjoittaja Teemu Laitila @ 6.10.2012 20:13
Megaupload-perustaja Kim Dotcom epäilee joutuneensa Uuden-Seelannin viranomaisten luvattoman vakoilun kohteeksi jo paljon aiemmin, kun hallitus on ennestään myöntänyt. Televalvontaviranomaisten toiminnasta on jo aloitettu poliisitutkinta ja virasto on myöntänyt vakoilleensa Kim Dotcomin viestiliikennettä. New Zealand Heraldin mukaan seurantaa olisi kuitenkin tapahtunut jo ennen viraston myöntämää ajankohtaa.
Heraldin mukaan epäilykset seurannasta liittyvät Kim Dotcomin oman internetliittymän toiminnassa havaittuihin epäsäännöllisyyksiin. Dotcom oli asennuttanut kartanoonsa oman erillisen internetyhteytensä, joka yhdisti kartanon suoraan Aucklandissa sijaitsevaan teleliikennekeskukseen. Erillisen yhteyden tarkoituksena oli mahdollistaa mahdollisimman matala vasteaika eli pingi erityisesti Call of Duty: Modern Warfare 3 -pelissä. Yhteyden alkuperäinen vasteaika oli 30 millisekuntia, mutta myöhemmin vasteaika nousi aina 150 millisekuntiin, mikä on merkittävä erotus nopeatempoisten verkkopelien tapauksessa.
Rovio suunnittelee liittävänsä Angry Birdsin ja Star Warsin
Kirjoittaja Valtteri Ahonen @ 5.10.2012 19:39
Rovio julkaisi Tumblr-sivullaan kuvan, jossa vihjataan tulevasta Star Wars -teemasta. Varsinainen paljastus siitä, mitä on tulossa, tehdään maanantaina New Yorkissa.
Vielä ei ole paljastettu, mitä julkistuksessa paljastetaan, mutta koska tilaisuus pidetään Toys R Us -myymälässä, voisi suomalaisyhtiöltä odottaa ainakin jonkinlaista lelusarjaa. Netissä on myös jonkin aikaa jo ehditty spekuloida Star Wars -teemaisesta Andry Birds -pelistä. Kyseessä saattaisi olla Andry Birds Space -jatko-osa, tai kokonaan uuden tuotteen alku. Rovio on sivullaan luvannut muun muassa animaatioita ja sarjakuvia aiheesta lähiviikkoina.
— Angry Birds (@AngryBirds) October 5, 2012
Kirjoittaja Teemu Laitila @ 5.10.2012 17:01
Verkkokauppajätti Amazon on noussut Yhdysvalloissa merkittäväksi Android-peluriksi omalla Kindle Fire -tabletillaan sekä Android-sovelluksia myyvällä sovelluskaupallaan. Sovellusten lisäksi Amazon myy musiikkia ja elokuvia, joita voi tallentaa yhtiön omaan pilvipalveluun. Tähän mennessä suuri osa Amazonin palveluista on ollut tarjolla vain Yhdysvalloissa, mutta lokakuun lopulla monet palveluista laajenevat myös Euroopan maihin.
Ensimmäisenä Eurooppaa ryhtyy valloittamaan Amazonin Cloud Drive, joka muodostaa merkittävän osan Amazonin Kindle Fire -tabletin toiminnallisuudesta. Tablettien odotetaan saapuvan markkinoille lokakuun lopussa ainakin Ranskassa, Italiassa, Saksassa ja Espanjassa.
Kirjoittaja Teemu Laitila @ 5.10.2012 16:24
Anonymous-ryhmittymä on aloittanut laajan palvelunestohyökkäyksen useille Ruotsin viranomaisten nettisivustoille. Ryhmittymä varoitti iskuista jo etukäteen ja julkaisi samalla listan tulevista kohteista. Tähän mennessä iskut ovat kohdistuneet ainakin turvallisuuspoliisin, valtionpankin ja hallituksen sivuihin.
Anonymouksen lista sisältää koko joukon valtionlaitoksia kuten oikeuslaitoksen, poliisin, puolustusvoimien ja valtiopäivien sivut.
Alkuviikosta Youtubessa julkaistulla videolla Ruotsiin kohdistuvaa hyökkäystä kuvaillaan "suurimmaksi koskaan toteutetuksi operaatioksi". Videon mukaan hyökkäyksen motiivina on Ruotsin poliisin alkuviikosta toteuttama operaatio, jossa poliisi ratsasi The Pirate Bayn, Wikileaksin sekä useiden Torrent-sivustojen palveluntarjoajana tunnetuksi tulleen PRQ:n.
Ruotsalaisen tietoturva-asiantuntijan mukaan on kuitenkin mahdotonta sanoa onko iskujen takan todella Anonymous ja onko koko ryhmittymää edes todellisuudessa olemassa. "Kukaan ei edes tiedä mikä Anonymous todellisuudessa on", Anders Ahlqvist kommentoi Thelocal.se-sivustolle.
regeringen.se DOWN sweden.se DOWN polisen.se DOWN riksbanken.se DOWN sapo.se DOWN @anonopssweden #anonymous
-- AnonOPPIR (@AnonOppir) October 5, 2012
Kirjoittaja Teemu Laitila @ 5.10.2012 15:52
Samsung teki 7,3 miljardin dollarin neljännesvuosituloksen - jälleen ennätys
Kirjoittaja Valtteri Ahonen @ 5.10.2012 10:03
Samsung ilmoitti huippupään televisioiden ja Galaxy S3:n nostaneen yhtiön tuloksen jälleen uuteen ennätykseen. Vuoden kolmannen neljänneksen tulos oli 7,3 miljardia dollaria.
Samsungin alustavan arvion mukaan tulos on noussut vuoden takaisesta yli 90 prosenttia. Viimeistellyt laskelmat saadaan 26. lokakuuta. Älypuhelinten toimitukset vastaavat isosta osasta tulosta, ja niidenkin myynti on kappalemääräisesti tuplaantunut viimevuodesta. Kokonaisuudessaan Samsungin älypuhelimia myytiin noin 58 miljoonaa kappaletta, joista 20 miljoonaa oli Galaxy S3 -luureja.
Yhtiö odottaa seuraavan neljänneksen tuloksen olevan hieman heikompi, sillä työntekijöiden bonukset menevät maksuun, minkä lisäksi yhtiön on laitettava noin miljardi dollaria sivuun oikeustaistelunsa vuoksi. Samsung on tuomittu maksamaan Applelle miljardi dollaria korvauksina patenttirikkomuksista.
Samsung olettaa kuitenkin kokovuosituloksensa nousevan 24 miljardiin, joka myöskin on ennätys. Asiasta kertoi Reuters.
Facebookissa on nyt miljardi aktiivista käyttäjää
Kirjoittaja Valtteri Ahonen @ 4.10.2012 18:08
Facebook on julkistanut jälleen tilastoa käyttäjistään. Yhtiön mukaan se on rikkonut miljardin käyttäjän rajan syyskuun aikana.
Reuters kertoo raportissaan Facebookin rikkoneen miljardin käyttäjän rajan 14. syyskuuta. Laskuissa on otettu huomioon aktiiviset käyttäjät, joiksi lasketaan kaikki yhteisöpalvelua vähintään kerran kuukaudessa käyttävät. Kesäkuusta nousua on tullut 45 miljoonaa. Suomalaiskäyttäjiä palvelulla on Socialbakersin statistiikan mukaan 2,2 miljoonaa.
Mobiilikäyttäjiä palvelulla on tällä hetkellä 600 miljoonaa, ja juuri mobiilipuolesta yhtiö aikoo tulevaisuudessa hakea kasvua. Facebookin perustajan Mark Zuckerbergin mukaan yhtiön mobiilimainoksen tuntuvat toimivan jo nyt paremmin kuin perinteiset PC-näkymän mainokset. Mainoksista kertyi vuoden toisella neljänneksellä 84 prosenttia Facebookin liikevaihdosta.
Kuopiolaismies tuomittiin 10 000 euron korvauksiin musikkitiedostojen levityksestä
Kirjoittaja Teemu Laitila @ 4.10.2012 15:36
Itä-Suomen hovioikeus tuomitsi kuopiolaismiehen maksamaan 10 000 euron vahingonkorvaukset Teostolle sekä Musiikkituottajat IFPI Ry:lle, kertoo Savon Sanomat. Oikeus katsoi miehen levittäneen vertaisvekossa yhteensä 7200 musiikkikappaletta. Pohjois-Savon käräjäoikeus oli aiemmin vapauttanut miehen syytteistä näytön puutteen vuoksi.
Tuomittu kieltäytyi sovittelemasta asiaa kantajien kanssa ja kielsi musiikkitiedostojen laittoman levityksen. Tuomittu epäili, että kolmas osapuoli oli käyttänyt hänen avointa langatonta lähiverkkoaan tiedostojen levitykseen. Käräjäoikeus piti tilannetta mahdollisena ja jätti miehen tuomitsematta.
Hovioikeuden mukaan kolmannen osapuolen mukanaolo ei vaikuttanut todennäköiseltä ja piti musiikkijärjestöjen esittämää näkökulmaa piratismista uskottavampana selityksenä tapahtumille. Hovioikeuden mukaan myös vastaajalla on näyttötaakka riitatapauksissa.
Kirjoittaja Valtteri Ahonen @ 4.10.2012 10:24
The Pirate Bay heräsi uudelleen henkiin
Kirjoittaja Manu Pitkänen @ 3.10.2012 18:36
Ruotsalainen The Pirate Bay -sivusto putosi tämän viikon alussa pois langoilta. Tiedostonjakopalvelu oli saavuttamattomissa yhteensä 48 tunnin ajan.
Katkos on TorrentFreakin mukaan TPB:n historian yksi pisimmistä vuoden 2006 poliisiratsian jälkeen ja johtui rikkoontuneesta virranjakoyksiköstä. Viallinen osa saatiin tänään vaihdettua ja sivusto on taas toimintakunnossa.
Ongelman johdosta hakusana "Pirate Bay" kipusi nopeasti Googlen Trends-listalle, mikä osoittaa kuinka käytetystä ja kaivatusta palvelusta on kyse. Poliisi ratsasi samoihin aikoihin aiemmin Pirate Baylle palvelintilaa tarjonneen PRQ:n, mutta ratsia ja katkos eivät liity toisiinsa.
Spotify tiputti vaatimuksen Facebook-tilistä kaikessa hiljaisuudessa
Kirjoittaja Teemu Laitila @ 3.10.2012 14:54
Spotify on kaikessa hiljaisuudessa ryhtynyt tarjoamaan rekisteröitymismahdollisuutta uusille käyttäjille myös ilman Facebook-tilin luomista. Vaatimus Facebook-tilin käyttämisestä musiikkipalvelussa sai aikaan laajaa kritiikkiä. Vanhoilta käyttäjiltä Facebook-tilin liittämistä ei ole vaadittu, mutta uusien tilien luominen ilman oli mahdotonta.
Palvelu tarjoaa Facebook-kirjautumista edelleen pääasiallisena vaihtoehtona uusilla käyttäjille, mutta viime kuun aikana tarjolle on tullut vaihtoehto myös oman sähköpostiosoitteen käyttämisestä kirjautumisessa.
Nokia suunnittelee pääkonttorinsa myymistä
Kirjoittaja Valtteri Ahonen @ 3.10.2012 10:48
Nokia miettii parhaillaan Espoossa sijaitsevan pääkonttorinsa kiinteistön myymistä, kertoo muun muassa Helsingin Sanomat. Yhtiöstä kuitenkin vakuutellaan, ettei suunnitelmia pääkonttorin siirtämisestä ulkomaille ole.
Nokialla arvioidaan näitä ydinliiketoimintaan kuulumattomia osia mukaan lukien kiinteistöomistukset ja selvitetään nyt sitten erilaisia vaihtoehtoja meidän kiinteistöomistuksesta mukaan lukien pääkonttori. Tärkeää on kuitenkin tässä yhteydessä sanoa, että meillä ei ole mitään suunnitelmia siirtää tätä pääkonttoria muualle. Tässä on kyse ihan eri asiasta kuin pääkonttorin sijainnista
Nokian mediasuhdevastaava Maija Taimi MTV3 Uutisille.
Nokialla on siis meneillään myös muita sen omistamia kiinteistöjä koskeva selvitys. Kiinteistöjen hoito ja omistaminen eivät ole yhtiön pääasiallista liiketoimintaa, joten niistä luopumista harkitaan.
Pahoissa talousvaikeuksissa rypevällä kännykkäyhtiöllä on edelleen suuria paineita pienentää toimintansa kuluja. HS:n mukaan Nokia pyrkii supistamaan matkapuhelinyksikkönsä liiketoimintakulut viime vuoden viidestä miljardista kolmeen miljardiin ensi vuoden loppuun mennessä.
Kirjoittaja Valtteri Ahonen @ 3.10.2012 08:22
Telkku.comissa voi nyt nauhoittaa televisio-ohjelmia
Kirjoittaja Manu Pitkänen @ 2.10.2012 18:13
Ohjelmaopassivusto Telkku.com on avannut uuden maksullisen verkkopalvelun, jonka kautta jokainen käyttäjä voi nauhoittaa tai katsella TV-ohjelmia. Palvelun idea muistuttaa TVkaistan toimintaperiaatetta. Telkku.comista löytyy siis tästä lähin ohjelmatietojen lisäksi ohjelmatkin. Sivusto kuuluu Alma Median omistukseen.
Kuukauden pituinen tilaus maksaa 7,49 euroa. Kolmen ja kuuden kuukauden tilausten hinnat ovat vastaavasti 19,95 euroa ja 34,95 euroa. Nauhoitusaika on rajoitettu 1000 tuntiin. Nauhoitettavia kanavia on 11 kappaletta: TV1, TV2, MTV3, Nelonen, Sub Yle Fem, JIM, TV5, YLE Teema Liv ja FOX.
Telkku.com alleviivaa, että heidän Nauhuri-palvelu noudattaa prikulleen lain kirjainta. Kilpailevalla TVKaistalla on ollut vuorostaan ongelmia poliisin ja sisällöntuottajien kanssa palvelun testiajoista lähtien. Telkku.comin mukaan sitä pitäisikin ennemmin verrata Elisa Viihteeseen
Kirjoittaja Matti Vähäkainu @ 2.10.2012 16:48
AfterDawnin virallisen podcastin yhdeksäs editio on nyt ladattavissa ja kuunneltavissa. Kuun vaihteen keskusteluaiheet jakautuvat pääosin puhelimien kartta- ja tietoturvaongelmiin sekä viimeisimpiin tablet-uutisiin ja -uutuuksiin.
Katsausta tehdään muun muassa pian Suomeen saapuvaan Nexus 7 -tablettiin, Applen toimitusjohtajan viralliseen anteeksipyyntöön, tuleviin Windows 8 -laitteisiin ja Lumia-uutuuksien hinnoitteluun.
Podcastiä isännöi kolmikko Teemu Laitila (@teemulaitila), Valtteri Ahonen (@Valje) ja Matti Vähäkainu (@mattivah).
Google aikoo ostaa kasvojentunnistukseen erikoistuneen Viewdlen
Kirjoittaja Valtteri Ahonen @ 2.10.2012 12:51
Nimettömiksi jääneet lähteen kertoivat Bloombergille Googlen aikomuksista. Kauppa julkistetaan ehkä jo huomenna.
2007 perustettu Viewdle on kehittänyt kasvojentunnistusta ja ilman kosketusta toimivia eleitä hyödyntävää tekniikka. Esittelyvideolla sovellukset näyttävät varsin kehittyneiltä.
Googlen kauppa on ollut vireillä nyt vuoden verran ja sen julkistusta odotetaan tällä viikolla. Kauppahinnan arvioidaan pyörivän 40 miljoonan dollarin lähimaastossa. Asiasta kertoi aiemmin Forbes.
Kaupan yhteydessä Viewdlen lähinnä Ukrainassa olevat 36 työntekijää siirtyvät Googlen palkkalistoille.
Microsoft uusii MSN-palvelunsa
Kirjoittaja Valtteri Ahonen @ 2.10.2012 11:20
Odotetun Windows 8 -julkistuksen myötä Microsoft suunniteli uudelleen myös Internet Explorer 10 aloitussivuna toimivan MSN-palvelunsa. Kosketusnäyttöä silmälläpitäen toteutettu käyttöliittymä tuo palveluun raikkaan tuulahduksen.
Uuden sivuston sanotaan toimivan noin kaksi kertaa nopeammin kuin vanhan, kiitos IE10:n ja uuden suunnittelun. Sivusto tulee käyttämään uudesta Windowsista ja Windows Phonesta tuttua Live Tile -käyttöliittymää, joka koostuu ruuduista. Suunnittelussa on haettu sovellusmaista tuntumaa perinteisen nettisivun sijasta.
Palvelussa on hyödynnetty myös Windows 8:n ominaisuutta, jolla ikkunan voi asettaa ruudun sivuun kapeammaksi kaistaleeksi samalla kun jokin toinen ohjelma on auki suurempana. Ruudut järjestyvät siististi kaiken kokoisiin ikkunoihin.
CD täyttää tänään 30 vuotta
Kirjoittaja Manu Pitkänen @ 1.10.2012 18:47
Ensimmäisen CD-musiikkilevyn julkaisusta tulee tänään kuluneeksi 30 vuotta. Levyille painettiin Billy Joelin kuudes studioalbumi, 52nd Street. Samana päivänä Sony julkaisi maailman ensimmäisen CD-soittimen, CDP-101:n.
Tätä ennen tekniikkaa oli tietysti testattu ja CD-levyille oli tallennettu testimielessä musiikkia. Billy Joelin albumin CD-versio on kuitenkin kaupallisessa mielessä maailman ensimmäinen julkaistu CD-levy. Ensimmäiselle testilevylle taltioitiin Eine Alpensinfonie ja ensimmäisille teollisessa mittakaavassa tuotetuille musiikkilevyille tallennettiin Abban The Visitors.
Compact Disc oli Sonyn ja Philipsin yhteinen hanke, mutta molemmat kehittivät ennen yhteistyötä myös omia vaihtoehtoisia CD-formaatteja.
Nykyään CD elää, mutta se ei välttämättä voi kovin hyvin. Digitaalisen jakelun kasvu vähentää optisten tallennusmedioiden merkitystä kokoajan.
Kaapatuilla tietokoneilla hyökättiin Ruotsiin - kerta ei ollut ensimmäinen
Kirjoittaja Valtteri Ahonen @ 1.10.2012 15:29
Nettirikollisten kaappamat tietokoneet ovat tukkineet ruotsalaisen uutistoimisto TT:n nettisivut, kertoo YLE. Myös rautatieyhtiö SJ:n epäillään joutuneen hyökkäyksen kohteeksi.
Hyökkäys aiheutti ongelmia uutistoimiston lähetyksiin sekä toimitusten toimintaan ympäri Ruotsia.
Asiantuntijoiden mukaan hyökkäys tuli useammasta paikasta eri puolilta maailmaa ja toteutettiin kaapattujen koneiden verkostolla, niin kutsutulla botnetillä. Botnetin koneet oli valjastettu lähettämään satojatuhansia viestejä TT:n palvelimelle, mikä ennen pitkää ylikuormitti sen. Uutistoimisto kertoo saaneensa palvelimen takaisin toimintaan puolenpäivän aikaan.
YLEn mukaan Ruotsiin tehdään vastaavia nettihyökkäyksiä hämmentävän usein ilman näkyvää syytä. Myös TT kertoi, ettei se ollut saanut minkäänlaisia uhkauksia, jolla hyökkäystä voitaisiin selittää, eivätkä he osanneet arvioida sen tarkoitusta.
Kirjoittaja Valtteri Ahonen @ 1.10.2012 15:01
Viime viikolla Iranin uutisoitiin estäneen pääsyn Googlen hakukoneeseen ja Gmailiin. Nyt estot on poistettu ja Iran on kommentoinut asian olleen vahinko. Asiasta kertoi BBC.
Eston tarkoituksena oli korjata Youtube-estoa, joka on ollut voimassa vuodesta 2009 asti. Samalla kuitenkin vahingossa estettiin pääsy Googlen hakukoneeseen ja Gmail-palveluun.
Viimeviikkoinen esto oli reaktio muslimi-kansoja tuohduttaneeseen videoon, joka julkaistiin Youtubessa. Estoa järjestäneestä Iranin viestintäministeriön komiteasta kommentoitiin, ettei heillä ole vielä teknistä tietotaitoa erotella estossa kaikkia Googlen palveluita, minkä vuoksi Gmail epähuomiossa kuului eston piiriin. Youtube halutaan kuitenkin ehdottomasti pitää estettynä.
Ministeriön ongelmat eston kanssa liittyvät Youtubeen ja HTTPS-protokollaan.
EU:n oikeuskomissaari: Applen toimintaa takuuasioissa on tutkittava
Kirjoittaja Valtteri Ahonen @ 1.10.2012 14:39
Euroopan Unionin oikeuskomissaari Viviane Reding on huolissaan Applen toimintamallista EU-alueella. Reding on lähettänyt jäsenmaille kehotuksen tutkia Applen jälleenmyyjien menettelyä takuidensa mainonnassa.
Apple mainostaa tuotteilleen yleisesti yhden vuoden takuuta, vaikka EU-alueella tuotteille on lakisääteisesti kahden vuoden takuu.
Redingin mielestä Apple ei tuo tarpeeksi selkeästi esille Euroopan Unionin alueella toimivaa kahden vuoden laillista takuuta. Italian kilpailuviranomaiset langettivat yhtiölle joulukuussa 900 000 euron sakon harhaanjohtavasta mainonnastaan takuuasioissa. Apple myy maksullista AppleCare-takuuta yhden vuoden ylittävälle ajalle.
Japanin piratismirangaistukset astuivat voimaan tänään
Kirjoittaja Janne Häyrynen @ 1.10.2012 08:52
Japanissa on tänään otettu käyttöön tekijänoikeuksin suojatun materiaalin lataamisesta rankaiseva laki, uutisoi BBC. Kesäkuussa Japanin lainsäädäntäelin hyväksyi lisäykset lakiin, joiden mukaan copyright-materiaalin lataus ja jopa DVD:n varmuuskopiointi omaan käyttöön tulee rangaistavaksi.
Lähes yksimielisesti hyväksytyn lakialoitteen pohjalta tiedostoja luvatta kopioivat voivat joutua jopa kahdeksi vuodeksi vankilaan, tai maksamaan 2 000 000 yeniä (noin 20 000 €) sakkoja. Lain vastustajat pelkäävät sen johtavan turhiin syytteisiin, sillä pykälän muotoilusta johtuen tulee tekijän olla tietoinen tekonsa laittomuudesta joutuakseen syytetyksi.
Vuoteen 2010 saakka vain tiedostojen jakaja on ollut lain nurjalla puolella, heitä on voitu rangaista aiemmin aina 10 vuoden vankeusrangaistukseen asti ja 10 miljoonan yenin (noin 100 000 €) sakolla. Vuodesta 2010 myös lataajat ovat rikkoneet lakia, mutta rangaistukset tuotiin lakipykäliin vasta nyt.
Japani on maailman toiseksi suurin musiikkimarkkina Yhdysvaltojen jälkeen. Myös piratismi rehottaa, laittomia latauksia on jopa 10-kertainen määrä laillisiin nähden. Vuonna 2010 tehty tutkimus kertoo, että vuosittain ladataan 4,36 miljardia laitonta musiikki- tai videotiedostoa, ja noin 440 miljoonaa hankitaan kaupasta. Japani on vain yksittäinen tapaus viimeaikaisessa piratisminvastaisessa poliittisessa aallossa, joskin vastustustakin uusille piratismilaeille löytyy.
Uudemmat uutiset (2012 / 11) Aiemmat uutiset (2012 / 09)
Microsoft julkaisee pian Project xCloudin Androidille – iOS-julkaisu viivästyy (6.8.2020 05:56)
Kauan odotettu Project xCloud -pilvipelipalvelu julkaistaan Androidille 15. syyskuuta, jolloin mobiilipelaajatkin pääsevät pelaamaan alun perin Xboxille kehitettyjä pelejä. Project xCloud ....
Lenovo julkaisi Legion Phone Duel -pelipuhelimen - 144 Hz näyttö, 90W pikalataus, kylkeen sijoitettu etukameraJyk @ 24.7.2020 09:54
Lenovo julkaisi Legion Phone Duel -pelipuhelimen - 144 Hz näyttö, 90W pikalataus, kylkeen sijoitettu etukamerajkij @ 23.7.2020 22:43
MTV:n ja Digitan uusi tuote: C More suoratoistopalvelun ja antenniverkon maksukanavat voi nyt hankkia yhdellä tilauksellaRingLeaderTM @ 20.7.2020 01:54
Windowsin nimipalvelussa erittäin vakava haavoittuvuus - Microsoft julkaisi päivityksenRingLeaderTM @ 16.7.2020 15:56